title: Koirankieli

text: Kukasta muodostuu yleensä neljä hedelmystä, jotka ovat muodoltaan pyöreän kolmiomaisia, litteähköjä ja melko kookkaita, jopa puolen senttimetrin läpimittaisia. Emin vartalo jää törröttämään piikkimäisenä hedelmysten keskelle. Hedelmysten ulkopinnalla on väkäpäisiä karvoja. Hedelmykset tarttuvat eläinten turkkiin, ja kasvi leviää näin uusille kasvupaikolle. Tämän vuoksi koirankielellä on monissa kielissä takiaiseen tai takertumiseen viittaavia kansanomaisia nimityksiä. Kasvilla on erikoinen ominaistuoksu, sillä sen sanotaan haisevan hiirille.


title: Koirankieli

text: Koirankielen luontainen esiintymisalue on ilmeisesti sijainnut itäisessä Keski-Euroopassa, Balkanilla ja sieltä itään. Se on kuitenkin jo varhain levinnyt ihmisen toiminnan seurauksena Länsi- ja Pohjois-Eurooppaan ja myöhemmin myös Pohjois-Amerikkaan. Idässä levinneisyysalue ulottuu Baikaljärveen ja Etelä-Aasian vuoristoihin.


title: Koirankieli

text: Suomessa koirankieli kasvaa vakinaisesti vain maan lounaisosassa: Ahvenanmaalla useammassa kunnassa, Varsinais-Suomessa Turussa ja Etelä-Hämeessä Valkeakoskella. Se on harvinaistunut 1900-luvun jälkipuoliskolla, ja esimerkiksi Uudeltamaalta se on lähes hävinnyt. Satunnaisia havaintoja koirankielestä on Keski-Suomen tasalle, varhaisemmilta ajoilta jopa läntisestä Lapista asti.


title: Koirankieli

text: Koirankieli esiintyy tyypillisesti vanhan asutuksen liepeillä, kuten talojen seinustoilla, tunkioiden liepeillä, tienreunoilla, ratapenkereillä, linnoituksilla ja sorakuopilla. Ahvenanmaalla laji on kotiutunut myös soraisille merenrannoille. Koirankielen uhkina ovat rakentaminen ja kasvupaikkojen umpeenkasvu.


title: Koirankieli

text: Koirankielen juurta on aiemmin käytetty rohdoksena, muun muassa rauhoittavana ja unilääkkeenä sekä särkyihin ja kramppeihin. Siemenistä on löydetty myrkyllisiä alkaloideja. Kasvia ei kuitenkaan pidetä varsinaisesti myrkyllisenä.


title: Suzuki TS

text: Suzuki TS 50 (X/Xk) (mopoversio) on japanilaisvalmisteinen enduromopo, joka korvasi suositun Suzuki S1:n. TS:ää myytiin Suomessa vuosina 1998-2001 ja niitä ei paljoakaan enää tien päällä näy johtuen siitä että se ei ollut myyntimenestys edeltäjänsä Suzuki S1:n ja Suzuki PV:n tapaan. Maailmalla tätä mopomallia on myyty muuttumatta paljoakaan ulkoisesti jo vuodesta 1984 ja oli pitkään Norjan myydyin mopomalli. Mopossa oli edeltäjäänsä verrattuna uusina varustuksina mm. uusi ja luotettavaksi kehuttu 5-vaihteinen moottori, kierroslukumittari, vapaan merkkivalo, vilkkujen merkkivalo, voiteluöljyn määrän merkkivalo ja vilkut. Suomeen mopomallin tullessaan mopomalli oli jo jäänyt vanhanaikaiseksi tekniikaltaan. Rumpujarrut, muotoilu ja ilmajäähdytys sekä mopossa sallitut rengaskoot kertovat jo kaiken mopon vanhanaikaisuudesta, Derbi ja Aprilia olivat pitkällä kehityksen edellä jo silloin. Mutta vaikka TS oli vanhanaikainen, se on erittäin hyvä ajettava ja tekniikka on erittäin luotettava, se kestää rajummankin menon.


title: Suzuki TS

text: Mitat:


title: Suzuki TS

text: Pituus 2110 mm


title: Suzuki TS

text: leveys 820 mm


title: Suzuki TS

text: korkeus 1155 mm


title: Suzuki TS

text: akseliväli 1340 mm


title: Suzuki TS

text: maavara 300 mm


title: Suzuki TS

text:
kuivapaino 88 kg
Moottori:


title: Suzuki TS

text: Tyyppi 2-tahti


title: Suzuki TS

text: Jäähdytys ilma


title: Suzuki TS

text: Sylinterin halkaisija 41,0 mm


title: Suzuki TS

text: Iskun pituus 37,8 mm


title: Suzuki TS

text: Iskutilavuus 50 cc


title: Suzuki TS

text: Puristussuhde 6,9:1


title: Suzuki TS

text: Kaasutin MIKUNI VM15SH


title: Suzuki TS

text: Pääsuutin 70


title: Suzuki TS

text:
Voitelujärjestelmä Suzuki CCl
Renkaat:


title: Suzuki TS

text: Eturengas 2.50-21


title: Suzuki TS

text: Takarengas 3.00-18


title: Suzuki TS

text: Vaihteisto:


title: Suzuki TS

text: Kytkin märkä monilevy


title: Suzuki TS

text: Vaihteet 5


title: Suzuki TS

text: Eturatas 12 p


title: Suzuki TS

text: Takaratas 54 p


title: Suzuki TS

text: Nestetilavuudet:


title: Suzuki TS

text: Polttoainesäiliö 6,7 l


title: Suzuki TS

text: Varasäiliö 1,3 l


title: Suzuki TS

text: tuoreöljysäiliön tilavuus 1,2 l


title: Suzuki TS

text:
vaihteistoöljy 850m l
Sähkölaitteet:


title: Suzuki TS

text: Sytytystulppa NGK PBR6ES


title: Suzuki TS

text: Akku, V/Ah 12/4


title: Suzuki TS

text: Laturi magneetto


title: Suzuki TS

text: Sulake 15 A


title: Suzuki TS

text: Ajovalo 12 V/15 W


title: Suzuki TS

text: Jarru/takavalo 12 V 5/21 W


title: Suzuki TS

text: Vilkut 12 V/21 W


title: Ribonukleaasi A

text: RNaasi A eli ribonukleaasi A eli ribonukleaasi I on entsyymi, joka hajottaa yksijuosteista RNA:ta hydrolysoimalla sitä . Lisäksi entsyymillä on syöpää torjuvia vaikutuksia.


title: Ribonukleaasi A

text: Kooltaan RNaasi A on suhteellisen pienikokoinen entsyymi noin 13,7–27,2 kDa. Parhaiten entsyymi toimii pH:n ollessa 3–7. Ihmisellä Na-ionit lisävät entsyymin aktiivisuutta pieninä pitoisuuksina. RNaasi A:n inhibiittoreita ovat muun muassa ACE-estäjät, kuparisulfaatti, rautasulfaatti sekä härällä B-vitamiini .


title: Yhdysvaltain avoin tennisturnaus 2008

text: Yhdysvaltain avoin tennisturnaus 2008 pelattiin 25. elokuuta – 7. syyskuuta. Kyseessä oli järjestyksessään 128. turnaus. Miesten kaksinpelin hallitseva mestari oli Roger Federer, joka voitti nyt viidennen peräkkäisen Yhdysvaltain mestaruutensa. Naisten hallitseva mestari oli Justine Henin, joka lopetti uransa aiemmin samana vuonna, vähän ennen Ranskan avoimia. Tällä kertaa naisten mestaruuden voitti Serena Williams, joka oli aiemmin yltänyt kahteen mestaruuteen. Cara Black voitti nyt kaksi mestaruutta: naisten nelinpelissä ja sekanelinpelissä.Välierät:


title: Yhdysvaltain avoin tennisturnaus 2008

text: Loppuottelu:


title: Yhdysvaltain avoin tennisturnaus 2008

text: Välierät:


title: Nursery Cryme

text: Nursery Cryme on rock-yhtye Genesiksen kolmas studioalbumi, joka julkaistiin vuonna 1971.


title: Nursery Cryme

text: Albumi jatkoi edellisen levyn, "Trespassin" viitoittamalla tietä kohti entistä monimutkaisempaa ja progressiivisempaa ilmaisua. Tällä levyllä soitti myös ensimmäistä kertaa ”klassinen” Genesis-kokoonpano, eli Gabriel / Banks / Rutherford / Collins / Hackett.


title: Nursery Cryme

text: Albumi löi Genesiksen toden teolla läpi erityisesti Italiassa, jossa albumi ylsi virallisen listan sijalle 4. Kiertueen myötä Genesis sai huomiota myös muualla Euroopassa.


title: Nursery Cryme

text: Levyn tunnetuimpia kappaleita ovat ”The Return of the Giant Hogweed”, ”The Fountain of Salmacis” sekä ”The Musical Box”, joista viimeksi mainittua yhtye on pitänyt keikkaohjelmistossaan koko uransa ajan.


title: Nursery Cryme

text: Tällä levyllä kuullaan myös Phil Collins ensimmäistä kertaa laulajana (”For Absent Friends”). Lisäksi levyllä kuullaan Collinsin ja Gabrielin duettona laulama ”Harlequin”.


title: Nursery Cryme

text: Kaikki kappaleet kirjoittanut: Tony Banks/Phil Collins/Peter Gabriel/Steve Hackett/Mike Rutherford, ellei toisin mainittu.


title: Cole Hawkins

text: Cole East Hawkins (s. 4. lokakuuta 1991) on yhdysvaltalainen näyttelijä. Hän syntyi Manhattanilla ja aloitti esiintymisen elokuvissa vuonna 1999. Eräs rooli (Leonard) hänellä oli komediassa "School of Rock" (2003).


title: Maakaupunki

text: Maakaupunki eli ylämaankaupunki () oli Ruotsissa ja Suomessa kaupunki, jonka tuli hoitaa ulkomaankauppansa tapulikaupunkien välityksellä. Esimerkiksi Pohjanlahden rannikkokaupunkien sallittiin harjoittaa kaupankäyntiä vain Turun ja Tukholman kanssa. Kaupungit kärsivät tästä suuresti vuoteen 1765 saakka, jolloin ne saivat tapulioikeuksia. Maakaupunkia ympäröivän maaseudun kanssa kaupankäynti oli vapaata. Maaseudulla kaupankäynti oli kiellettyä, paitsi erityisillä markkinoilla.


title: Maakaupunki

text: Kaupungit jaettiin tapuli- ja maakaupunkeihin 1600-luvun alussa annetuilla kauppa-asetuksilla. Suomessa tällaisesta kauppajärjestelmästä luovuttiin vuonna 1879.


title: Signeeraus

text: Signeeraus tai signatuuri (latinan sanasta "signum" ’merkki’) on taiteilijan henkilöllisyyden osoittava merkki, useimmiten hänen nimensä tai sen osa. Verbi signeerata voi tarkoittaa arkikielessä myös yksinkertaisesti allekirjoittamista.


title: Signeeraus

text: Signeeraus kirjoitetaan taideteokseen. Taidehistorian tutkimus on kehittänyt erilaisia keinoja signeeraamattomien teosten attribuointiin, esimerkiksi tyylin ja tekijän selvittämikseksi. Monet nykytaiteilijat eivät signeeraa maalauksiaan. Joissakin maalauksissa signeeraus saattaa häiritä teoksen visuaalisuutta. Toiset taiteilijat taas katsovat, että signeeraus on olennainen osa teoksen visuaalisuutta. Jotkut katsovat, että koko teos on signeeraus, tekijänsä puumerkki.


title: Signeeraus

text: Maalauksen tarkoissa tunnistetiedoissa signeerauksen paikka saatetaan merkitä seuraavasti:Signeerauksen ja vuosiluvun yhteydessä voi olla myös muita merkkejä. Esimerkiksi Isaac Wacklinin signeeraukset muuttuivat vuodesta 1756 lähtien koristeellisemmiksi. Sukunimen perään liitettiin puhtaasti koristeelliset ruusukko- ja silmukkaelementit.


title: Signeeraus

text: Varsinkin vanhemmassa eurooppalaisessa maalaustaiteessa taiteilija saattoi vahvistaa signeerauksensa kirjoittamalla sanan "pinxit" tai sen lyhenteen "pinx.", "pxt." tai "p". (lat.=on maalannut) nimensä yhteyteen.


title: Signeeraus

text: Esimerkiksi muotokuvamaalari Isaac Wacklin saattoi signeerata (hän signerasi aina maalauskankaan taakse) seuraavasti:


title: Signeeraus

text: Taidegrafiikan vedoksissa alkuperäisen kuvan tekijä signeeraa vedoksen yleensä vedoksen oikeaan alareunaan. Alareunassa pitäisi olla lisäksi vedosmerkinnät.


title: Signeeraus

text: Usein myös veistos signeerataan. Tavallisesti veistoksen signeeraus on sen takana tai sivussa. Kuvanveistäjät käyttävät usein monogrammia.


title: Signeeraus

text:
Valokuvaajat signeeraavat töitään joskus. Esimerkiksi helsinkiläisen valokuvaaja Salme Simanaisen muotokuvissa "oikeassa alakulmassa on siro signeeraus SS". Valokuvastudioiden signeeraus voi olla myös pieni kohopainettu monogrammi valokuvan reunassa.
Graffiteissa "tägi" tai "heitto" on nopeasti tehty tyylitelty nimimerkki. Sana tulee New Yorkissa toimineelta lähetiltä, joka rupesi kirjoittamaan "TAKI 183" ympäri kaupunkia – 183 oli hänen katunumeronsa. Tägi on tussilla tai spraymaalilla kirjoitettu nimimerkki. Tarkkaan ottaen tägi on monogrammi.


title: Signeeraus

text: Tekijänoikeuden kannalta ei ole merkitystä, onko teoksessa signeerausta vai ei. Teoksen tekijän nimeäminen on säädetty tarkasti tekijänoikeuslaissa. Siinä todetaan (51 pykälä):


title: Signeeraus

text: "Kirjallista tai taiteellista teosta ei ole lupa saattaa yleisön saataviin käyttäen sellaista teoksen nimeä tahi tekijän salanimeä tai nimimerkkiä, että teos tai tekijä helposti voidaan sekoittaa aikaisemmin julkistettuun teokseen tai sen tekijään."


title: Signeeraus

text: Tekijänoikeuslain 52 pykälässä todetaan, että: "Taideteoksen kappaleeseen saa toinen vain tekijän toimeksiannosta panna hänen nimensä tai nimimerkkinsä." Lisäksi: ”Taideteoksen jäljennökseen ei tekijän nimeä tai nimimerkkiä saa panna sillä tavoin, että jäljennös voidaan sekoittaa alkuperäisteokseen.”


title: Signeeraus

text: Taideväärennöksiin erikoistuneen helsinkiläisen rikosylikonstaapeli Jyrki Seppälän mukaan Suomessa suosituin tapa tehdä väärennöksiä ei ole uusversioiden maalaaminen, vaan pelkän signeerauksen vaihtaminen. Yleensä taiderikolliset hankkivat kirpputoreilta tai syrjäkylien huutokaupoista amatöörien maalaamia tauluja, poistavat niistä alkuperäisen signeerauksen ja maalaavat päälle tunnetun taiteilijan nimen. Teokset ovat siis "aitoja", mutta signeeraus on väärennetty. Teoksen hintaa voidaan signeerauksen avulla nostaa monikymmenkertaisesti. Seppälän mukaan suomalaiset huijarit ovat ostaneet paljon tällaisia väärennöksiksi sopivia tauluja Ruotsista.


title: Signeeraus

text: Signeerauksen tunnistamiseen tarvitaan asiantuntijan apua. Asiantuntijan voi kuitenkin olla vaikea tunnistaa teosta esimerkiksi pelkän signeerauksesta tai teoksesta otetun valokuvan perustella, joten tunnistamisen apuna pitäisi olla alkuperäinen teos.


title: Signeeraus

text: Itä-Aasian taiteessa signeeraus voi olla sekä kuvan tekijän, että sen omistajan merkki.


title: Signeeraus

text: Chop on sinetti tai leima, jota käytetään signeerausmerkkinä monissa Itä-Aasian maissa. Perinteisissä maalauksissa toisiaan seuraavat taiteen keräilijät kiinnittivät chopinsa teokseen. Näin teos sai näkyvän provenienssin ja usein lisää arvoa.


title: Signeeraus

text: Sinetit on tehty tavallisesti kivestä ja joskus puusta ja tyypillisesti niissä käytetään punaista tussia tai sinooperitahnaa.


title: Signeeraus

text: Kaō on kiinalaisessa taiteessa esiintyvä tyylitelty signeeraus tai merkki, jota käytettiin signeerauksen sijasta. Ensimmäiset kaōt ilmestyivät Kiinan Tang-dynastian aikana ja niitä alettiin käyttämään Japanissa Heian-kautena. Niiden käyttö väheni Edo-kautena, mutta niitä saattavat käyttää vieläkin nykyajan poliitikot tai kuuluisat henkilöt.


title: Signeeraus

text: Itä-Aasiassa käytetään nykyisin sekaisin sekä sinettejä että käsin tehtyjä signeerauksia sekä yhä enemmän elektronisia signeerauksia.


title: Fender Bronco

text: Fender Bronco oli Fenderin vuodesta 1967 vuoteen 1981 valmistama sähkökitaramalli.


title: Fender Bronco

text: Bronco oli monien muiden Fenderin valmistamien kitaroiden, kuten Musicmasterin tavoin lähes samankaltainen kuin vuodesta 1964 eteenpäin valmistettu Mustang; runko ja kaula olivat samanlaiset, mutta mikrofoneja oli ainoastaan yksi ja vibratalla toimi erilaisella mekanismilla. Toisin kuin muissa Mustang-tyylisissä kitaroissa, Broncoa valmistettiin vain lyhytskaalaisena 610 millimetrin (24") mensuurilla, kaksiosaisella vaahterakaulalla ja ruusupuisella otelaudalla. Runko oli tehty lepästä


title: Fender Bronco

text: Bronco, kuten muutkin Mustang-tyyliset kitarat, oli varta vasten suunniteltu aloitteleville kitaristeille, mihin ne solveltuivatkin hyvin lyhyen kaulansa ansiosta. Sen soittaminen oli lyhempisormisillekin helpompaa. Broncoa myytiin paljon pakettina Fender Bronco Amp-vahvistimen kanssa, joka oli myös suunniteltu aloitteleville kitaristeille.


title: Fender Bronco

text: Broncossa oli yksi yksikelainen tallamikrofoni ja Leo Fenderin omalaatuinen vibratalla, jota kutsuttiin epävirallisesti Fender "Steel"- tai "Bronco"-vibratallaksi. Tallaa ei ole käytetty muissa kitaroissa.


title: Fender Bronco

text: Vuonna 1981 Broncon valmistus lakkautettiin, hieman ennen Mustangia ja Musicmasteria. Kitarat paikkasi Fender Lead Series-kitarat. Nykyään Bronco-nimeä kantaa enää Squierin valmistama Bronco Bass.


title: Beatrice Portinari

text: Beatrice Portinari (oik. Bice di Folco Portinari; 1266 Firenze – 8. kesäkuuta 1290 Firenze) oli Dante Alighierin rakastettu Firenzessä. Hän esiintyy henkilönä Danten "Jumalaisessa näytelmässä" ja "La vita nuova" -teoksessa.


title: Beatrice Portinari

text: Portinarin elämä tunnetaan vain osittain. Hänen isänsä oli Folco di Ricovero Portinari. Dante tapasi Beatricen ensimmäisen kerran yhdeksän vuoden ikäisenä, kun Danten isä vei hänet naapurustossa asuneiden Portinarien luo vappujuhlaan. Dante ihastui välittömästi vuotta nuorempaan Beatriceen, ja tunne säilyi voimakkaana läpi koko Danten elämän, vaikka hän näki Beatricen vain harvoin. Beatrice avioitui vuonna 1287 firenzeläisen pankkiirin Simone dei Bardin kanssa mutta kuoli kolme vuotta myöhemmin, vain 24-vuotiaana.


title: Beatrice Portinari

text: Portinariin on viitattu myöhemminkin kirjallisuudessa ja kuvataiteissa saavuttamattoman rakkauden vertauskuvana. Muun muassa Dante Gabriel Rossetti käytti Beatricen hahmoa useissa maalauksissaan.


title: Maanlaki

text: Maanlaki oli keskiajalla luotu yleinen laki, joka oli voimassa Ruotsin maaseudulla 1340-luvulta alkaen. Sen tarkoituksena oli yhtenäistää valtakunnan lainsäädäntö, sillä sitä edeltäneet maakuntalait olivat eri maakunnissa erilaisia.


title: Maanlaki

text: Varhaisempi maanlaki syntyi, kun kuningas Maunu Eerikinpoika määräsi kolmen laamannin tehtäväksi eri maakunnissa voimassa olleiden lakien yhtenäistämisen. Maanlaki perustui monessa kohdin Uplannin ja Itä-Götanmaan maakuntalakeihin. Kuningas esitti lain hyväksymistä Örebron herrainpäivillä 1347, mutta papiston vastustuksen vuoksi uusi laki jäi vaille kuninkaallista vahvistusta. Tästä huolimatta lakia käytettiin yleisesti koko valtakunnassa, vaikka tuomareilla oli edelleen lupa noudattaa paikallista oikeuskäytäntöä epäselvissä tilanteissa.


title: Maanlaki

text: Nuorempi maanlaki astui varhaisemman sijalle vuonna 1442. Tämä Kristoffer-kuninkaan maanlaki oli täydennetty ja parannettu versio edeltäjästään. Tämä laki syrjäytti edeltäjänsä lopullisesti 1608, kun Kaarle IX painatti sen. Maanlaki oli Ruotsin ja Suomen yleisenä lakikirjana vuoteen 1734, jolloin astui voimaan vuoden 1734 laki. Sekin perustui suurelta osin sitä edeltäneeseen maanlakiin. Edeltäjästään poiketen se kuitenkin koski myös kaupunkeja, joissa aikaisemmin oli ollut voimassa erillinen "kaupunginlaki".


title: Maanlaki

text: Maanlakien vanhimman suomennoksen on 1540-luvulla tehnyt Tukholman suomalaisen seurakunnan kirkkoherrana toiminut Herra Martti. Käännöstyötä jatkoi vuonna 1601 Kalajoen kirkkoherra Ljungo Tuomaanpoika. Kumpikin käännös jäi kuitenkin aikanaan pelkäksi käsikirjoitukseksi. Ljungon käsikirjoituksen nimi on "Ruodzin waldakunnan maan elj taloin poicain laki, Ruodzin kielestä Suomen kielelle tulkittu".


title: Maanlaki

text: Maanlaki koostui seuraavista osista: naimakaari (giftomålsbalken), perintökaari (konungasbalken), maankaari (jordabalken), rakennuskaari (byggningabalken), kauppakaari (handelsbalken), oikeudenkäymiskaari (tingsmålsbalken), rauhanvalankaari (edsörelsebalken), varkauskaari (tjuvabalken), henkirikoskaari (högmålsbalken), rikosasiain osasto (tappo, kuolemantuottamus, tapaturma) ja kirkkokaari (kyrkorätten).


title: Asterix ja Kleopatra

text: Asterix ja Kleopatra () on kuudes Ranskassa, ja ensimmäinen Suomessa julkaistu Asterix seikkailee -albumi. Se julkaistiin vuonna 1965 Ranskassa, ja vuonna 1969 Suomessa. Albumista tehtiin vuonna 1968 julkaistu animaatioelokuva "Asterix ja Kleopatra".


title: Asterix ja Kleopatra

text: Tarina alkaa siitä, kun Caesar suututtaa Kleopatran sanomalla hänelle, että tämän kansa olisi rappiolla. Kleopatra vakuuttaa Caesarille, että hän pystyy rakentamaan tälle suuren palatsin Aleksandriaan tasan kolmen kuukauden sisällä.


title: Asterix ja Kleopatra

text: Kleopatra kutsuu Aleksandrian parhaan arkkitehdin, Numerobiksen, paikalle, ja kertoo hänelle tehtävästään. Numerobis lähtee Galliaan Akvavitixin puheille ja kertoo hänelle kuinka hän tarvitsee tämän apua. Akvavitix lupautuu lähtemään mukaan Asterixin ja Obelixin kanssa.


title: Asterix ja Kleopatra

text: Kaikista vastoinkäymisistä huolimatta he saavat rakennettua palatsin ajoissa, ja Numerobis peitetään kullalla. Tarinan lopussa Obelix alkaa valmistaa egyptiläisten obeliskien muotoisia hiidenkiviä, josta kylän päällikkö Aladobix suuttuu.


title: Guido Reni

text: Guido Reni (4. marraskuuta 1575 – 18. elokuuta 1642) oli italialainen taidemaalari. Hän syntyi Bolognassa ja kuului Denis Calvaertin oppilaisiin.


title: Guido Reni

text: Reni työskenteli myöhemmin myös Roomassa ja Napolissa. Hänen tuotantoonsa kuuluu esimerkiksi freskoja. Hänestä tuli itsestään kuulu opettaja, joka tarjosi taitojaan muiden muassa Simone Cantarinille.


title: Suostunta

text: Suostunta eli suostuntavero (ruots. "bevillning") tarkoitti pysyvien verojen lisäksi kannettua väliaikaista veroa.


title: Suostunta

text: Suostuntaveron käsite liittyy Ruotsissa jo keskiajalla vakiintuneeseen kansan itseverotusoikeuteen. Kuningas tarvitsi pysyvien verojen lisäksi perittäviin veroihin valtiopäivien suostumuksen. Säätyvaltiopäivät hyväksyi suostunnan, jota käytettiin kattamaan sellaisia menoja, joihin vakinaiset verotulot eivät riittäneet. Suostunnasta päättäessään valtiopäivät päätti myös, mihin tarkoitukseen sen tuotto oli käytettävä. Jos muut tulot riittivät, ei valtiontalouden hoitoon tarvittu valtiopäivien suostumusta.


title: Suostunta

text: Suostuntaverot erosivat paljon toisistaan. Suostuntaveroja olivat mm. leimavero (leimasuostunta), mallasjuomavero, paloviinavero ja pelikorttivero.


title: Suostunta

text: Venäjän vallan aikana suostuntaverojen käyttöönotto tuli Suomessa mahdolliseksi 1860-luvulla, kun säädyt kutsuttiin koolle ensimmäisen kerran sitten vuoden 1809. Tuolloin alettiin periä "tulosuostuntaveroa" ja elinkeinosuostuntaveroa. Tulosuostuntavero oli tuloveron edeltäjä. Sitä perittiin valtiolle Suomessa asuvilta tulojen perusteella 1865–1885. Elinkeinosuostuntaveroa perittiin ulkomaisilta elinkeinonharjoittajilta 1865–1897. Näiden lisäksi perittiin "lisäsuostuntaveroa" pelikorttien sekä oluen ja portterin tuottajilta.


title: Suostunta

text: Säätyvaltiopäivien jälkeinen Suomen eduskunta pystyi ennen itsenäisyyden aikaa vain suostunnan avulla ratkaisevasti vaikuttamaan vuotuiseen talousarvioon. Vaikka senaatti ei olisikaan tehnyt suostuntaesitystä, eduskunta saattoi hyväksyä suostuntasäännöksiä ja pyytää hallitsijaa julkaisemaan ne. Hän saattoi olla käyttämättä hyväkseen suostuntaa tai käyttää sitä, mutta vain sellaiseen tarkoitukseen, johon eduskunta oli määrännyt.


title: Suostunta

text: Valtiontalouden oikeusperusteista 1919 annettu laki käyttää vielä suostunta-nimitystä, mutta vuoden 1928 valtiopäiväjärjestys ei sitä enää käytä, vaan siinä käytetään nimitystä määräajaksi säädetty vero.


title: Jalkapallo olympialaisissa

text: Jalkapallo on ollut kesäolympialaisten ohjelmassa miesten lajina vuodesta 1900. Vuosien 1896 ja 1932 olympialaisissa jalkapalloturnausta ei pelattu. Naisten jalkapallo on ollut olympiaohjelmassa vuodesta 1996.


title: Jalkapallo olympialaisissa

text: Ensimmäisiin olympiaturnauksiin osallistui vain seurajoukkueita. Maajoukkueiden voimin pelattiin ensi kerran Lontoossa 1908. Olympiaturnaus oli jalkapallomaailman tärkein kilpailu ennen ensimmäisiä jalkapallon MM-kisoja vuonna 1930.


title: Jalkapallo olympialaisissa

text: Amatöörisäännöt estivät pitkään länsimaiden huippupelaajien osallistumisen olympiakisoihin, jolloin Itä-Euroopan maat hallitsivat olympiaturnausta. Vuosien 1984 ja 1988 kisoissa saivat pelata sellaiset Euroopan ja Etelä-Amerikan maiden ammattilaiset, jotka eivät olleet esiintyneet MM-karsinnoissa. Kansainvälisen olympiakomitean kanssa riitautunut FIFA määräsi, että vuoden 1992 kisoista alkaen olympiajalkapalloon ja karsintoihin saavat osallistua vain 23-vuotiaat ja sitä nuoremmat pelaajat. Atlantasta 1996 lähtien on lopputurnauksessa kuitenkin sallittu myös kolme yli-ikäistä vahvistusta.


title: Jalkapallo olympialaisissa

text: Saksa osallistui vuoden 1964 olympialaisiin yhteisjoukkueella. Maiden jalkapallojoukkueiden yhdistämiseen ei suostuttu, jolloin Itä-Saksa ja Länsi-Saksa pelasivat Saksojen sisäisen karsinnan, jonka voittaja sai osallistumisoikeuden olympiakarsintaan. Kaksoisottelun voitti Itä-Saksa, joka eteni karsinnoista olympiaturnaukseen. Itä-Saksa ei ollut KOK:n jäsen, eikä sillä näin ollut osallistumisoikeutta olympialaisiin, jolloin maa osallistui turnaukseen Saksan nimellä, osana Saksojen yhteisjoukkuetta. Maan jalkapallojoukkue koostui kuitenkin itäsaksalaisista pelaajista ja käytännössä kyseessä oli Itä-Saksan maajoukkue. Yhteisjoukkue saavutti Tokion olympialaisista pronssimitalit, Kansainvälinen jalkapalloliitto FIFA taas katsoo omissa tilastoissaan, että Tokion olympiaturnaukseen osallistui Itä-Saksan maajoukkue.


title: Jalkapallo olympialaisissa

text: Taulukossa "Y" tarkoittaa osallistumista, "numero" viittaa siihen, että maasta osallistui turnaukseen useampi joukkue.


title: Jalkapallo olympialaisissa

text: Ensimmäisiin jalkapallon olympiakilpailuihin osallistuivat seurajoukkueet. FIFA ei laske virallisiksi olympiaturnauksiksi vuosien 1900, 1904 ja 1908 olympiaturnauksia, koska niihin ottivat osaa seurajoukkueet eivätkä maajoukkueet. KOK katsoo kuitenkin myös näiden kisojen kuuluneen olympiaohjelmaan, vaikka ne pelattiinkin seurajoukkueilla. Ateenan vuoden 1906 väliolympialaisten tuloksia KOK ei laske virallisiksi. Myös väliolympiaturnaus pelattiin seurajoukkueilla, poikkeuksena Tanska, jota edusti maan maajoukkue.


title: Ultra Beatdown

text: Ultra Beatdown on englantilaisen power metal -yhtyeen, DragonForcen neljäs albumi vuodelta 2008. Japanissa albumi julkaistiin 20. elokuuta, seuraavan parin päivän aikana Australiassa, Saksassa ja Britanniassa, sekä muualla maailmassa 26. elokuuta. Albumi oli ensimmäinen, jolla basistina toimi Frédéric Leclercq.


title: Ultra Beatdown

text:
Ensimmäinen single albumilta, "Heroes of Our Time" julkaistiin 4. heinäkuuta, jonka musiikkivideo kuvattiin Hämeenlinnan Rinkelimäen jäähallissa.
Bonusversiolta löytyvä kappale "Strike of the Ninja" poikkeaa merkittävästi rakenteeltaan yhtyeen muusta tuotannosta. Raita on ennätyksellisen lyhyt (3:17), kuten myös sen kitarasoolo. Tätä ennen lyhyimmälläkin kappaleella oli kestoa yli viisi minuuttia. Strike of the Ninjan melodiakuviot ovat lisäksi tavallista yksinkertaisemmat, ja rakenne muistuttaa perinteisemmän rockin biisirakenteita.


title: Ultra Beatdown

text: Albumi ylsi Suomen virallisen listan sijalle 25.


title: Aubenas

text: Aubenas on kaupunki ja kunta Ardèchen departementissa Rhône-Alpesin hallintoalueella Ranskassa. Kunnassa oli 11 018 asukasta vuoden 1999 väestönlaskennassa. Aubenasin pinta-ala on 14 neliökilometriä.


title: Balazuc

text: Balazuc on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 337 asukasta vuoden 1999 väestönlaskennassa. Balazucin pinta-ala on 19 neliökilometriä.


title: Balazuc

text: Balazuc on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Banne

text: Banne on kunta Ardèchen departementissa Rhône-Alpesin hallintoalueella Ranskassa. Kunnassa oli 555 asukasta vuoden 1999 väestönlaskennassa. Bannen pinta-ala on 33 neliökilometriä.


title: Saar-riitti

text: Saar-riitti on somalinaisten matriarkaalinen miehiltä salattu riitti jonka tehtävänä on välittää hengissä selviämisen tietoa äidiltä tyttärelle. Riittiin kuuluu initaatioriitit naisten salaisuuksiin; hyvä elämä ja elämän jatkaminen. Siihen kuuluu omasta henkisestä hyvinvoinnista, kehosta, perinteistä ja kodista huolehtiminen. Riittiin kuuluu henkien eli jinnien hyvinvoinnista huolehtiminen.


title: Saar-riitti

text: Naiset kokoontuvat riittimenoihin ja tanssivat yhdessä tamburiinien ja laulujen säestyksellä, "jolloin saar-henget täyttävät tilan ja aika pysähtyy". Rituaali on olennainen osa somalikulttuuria. Se on syntynyt paimentolaisuuden myötä jo ennen islamia. Saar-rituaali korostaa naisen asemaa autonomisena toimijana. Hän vastaa elämän jatkumisesta, rakentaa kodin ja huolehtii lapsista ja vanhuksista samaan aikaan, kun miehet kulkevat paimenessa kamelien kanssa poissa kotoa. Saar-riitti on siirtynyt sanallisena perinteenä äidiltä tyttärelle. Saar-riittejä tunnettiin aiemmin huonosti, koska useimmat antropologit olivat miehiä ja saar-riitit ovat miehiltä salattua tietoa. Naiset eivät myöskään kirjoittaneet saar-runojaan kuten miehet, sillä edelleenkään useimmat naiset eivät osaa kirjoittaa.


title: Saar-riitti

text: Riitti järjestetään saar-henkien hoitamiseksi. Uskonnolliset johtajat eivät tällaista tilaisuutta hyväksy, mutta eivät voi sitä estääkään. Mielenterveysongelmat ovat lisääntyneet varsinkin sisällissodan myötä ja henkien hoitaminen toimii psykoterapian tavoin. Mielisairaus merkitsee, että tasapaino hengen ja ruumiin välillä horjuu. Saar-hengen uskotaan olevan ruumiin seuralainen ja siirtyvän esivanhemmilta lapsille. Kun saar-riitillä pidetään hengestä huolta, niin myös ruumis voi hyvin.


title: Saar-riitti

text: Diasporan myötä miljoonat somalit ovat muuttaneet ulkomaille ja saar-riitistä on tullut naisten selviytymiskeino uusissa oloissa. Isalamin usko tarjoaa miehille henkisen pakotien. Somalinaisille saar-riitit tarjoaa keinon jakaa kokemuksiaan ja pitää kiinni perheensä historiasta. Sisällissodan vaikeat muistot, pakolaisuuden ongelmat ja uudessa kotimaassa koettu syrjintä pyrkivät pinnalle sairauksien ja kipujen muodossa. Somalinaiset selittävät pahaa oloaan henkien avulla ja hoitavat itseään perinteisin rituaalein, tanssein ja lauluin yhdessä kanssasisartensa kanssa.


title: Saar-riitti

text: Uskonnolliset johtajat leimaavat naisten selviytymiskeinot taikauskoksi. Saar-rituaalit ovat naisille kuitenkin keino selvitä arjen traumoista ja säilyttää itsenäisyytensä ympäristön paineessa. Perinteisesti naisella on ollut määräysvalta kotipiirissä. Uudessa kulttuuriympäristössä saar-rituaalit ovat tarjonneet kotirouvillekin aktiivista yhteisöllisyyttä, jonka puitteissa voi keskustella ongelmistaan ja olla tukena kanssasisarilleen.


title: Saar-riitti

text: Diasporassa somalinaisiset ovat sopeutuneet paremmin kuin miehet, sillä heillä on enemmän tukea toisistaan kuin miehillä. Ammatillisten sekä uskontoon liittyvien tietojen ja taitojen lisääntyminen yhdessä suuremman taloudellisen riippumattomuuden kanssa on antanut heille uudenlaista vaikutusvaltaa myös somaliyhteisön sisällä.


title: Saar-riitti

text: Kokoelmaan "Yhdeksän Syyssadetta" on Suomessa kerätty somalinaisten luomia perinteisiä saar-runoja ja tarinoita. Aiheet käsittelevät niin rakkautta kuin politiikkaakin. Niissä on mm.opetuksia, miten toimia pirttihirmumiehen kanssa tai kuinka esittää ehtojaan naimisiinmenon suhteen.


title: Saar-riitti

text: "Jumala, mikset lopeta Suomen itkua/"


title: Saar-riitti

text: "He rakastavat lunta, anna sen tehdä heille hyvää/"


title: Saar-riitti

text: "Anna heille se Talous, josta he niin kovasti puhuvat/" I M Lewis (1998), Saints and Somalis: Popular Islam in a Clan-based Society. Red Sea Press, Lawrenceville NJ .


title: Gilhoc-sur-Ormèze

text: Gilhoc-sur-Ormèze on kunta Ardèchen departementissa Rhône-Alpesin hallintoalueella Ranskassa. Kunnassa oli 387 asukasta vuoden 1999 väestönlaskennassa. Gilhoc-sur-Ormèzen pinta-ala on 21 neliökilometriä.


title: Gilhoc-sur-Ormèze

text: Gilhoc-sur-Ormèzen kunnassa on useita vanhoja linnoja: Château de Solignac (rauniot), Château des Boscs, Château de Dol ja Château de Bessin.


title: Guilherand-Granges

text: Guilherand-Granges on kunta Ardèchen departementissa Rhône-Alpesin hallintoalueella Ranskassa. Kunnassa oli 10 707 asukasta vuoden 1999 väestönlaskennassa. Guilherand-Grangesin pinta-ala on seitsemän neliökilometriä.


title: Joyeuse

text: Joyeuse on kunta Ardèchen departementissa Rhône-Alpesin hallintoalueella Ranskassa. Kunnassa oli 1 483 asukasta vuoden 1999 väestönlaskennassa. Joyeusen pinta-ala on 13 neliökilometriä.


title: Kathy Griffin

text: Kathy Griffin (s. 4. marraskuuta 1961 Oak Park, Illinois, Yhdysvallat) on yhdysvaltalainen stand up -koomikko, näyttelijä ja juontaja. Griffin on tunnettu roolista Vicki Groenerinä sarjassa "Hei, olen Susan" (1996–2000), mutta suureen julkisuuteen hän nousi Yhdysvalloissa omaa elämäänsä esittelevän tositelevisiosarjan "Takana loistava tulevaisuus" ("Kathy Griffin: My Life on the D-List", 2005–2010) myötä. Se esittelee Griffinin elämää D-luokan julkkiksena Yhdysvalloissa. Sarja nousi suosioon Yhdysvalloissa, mutta sitä on esitetty myös Yhdysvaltojen ulkopuolella. Suomessa sarjaa on esittänyt Subtv.


title: Kathy Griffin

text: Kathy Griffin on saanut tositelevisiosarjastaan Emmy-palkinnon vuosina 2007 ja 2008. Hän on tehnyt töitä myös ääninäyttelijänä ja televisiojuontajana.


title: Kathy Griffin

text: Griffin on viidestä sisaruksesta nuorin. Hän syntyi chicagolaisessa Oak Parkin esikaupungissa Illinois’ssa. Hänen äitinsä Maggie oli sairaalan hallintovastaava, ja hänen isänsä John oli elektroniikkaliikkeen johtaja. Hänet kasvatettiin katolilaiseksi ja hän opiskeli myös katolilaisessa koulussa, mutta nykyisin hän pitää itseään ”langenneena katolilaisena”. Griffin opiskeli Oak Park and River Forest High Schoolissa, josta hän valmistui vuonna 1978.


title: Kathy Griffin

text: Griffin aloitti esiintymisen 1980-luvun alussa losangelesiläisessä improvisointiryhmässä nimeltään The Groundlings. Griffin kertoi myöhemmin yhdysvaltalaisen E!-kanavan haastattelussa, että hän kävi usein katsomassa The Groundlingsin esityksiä ennen kuin päätti itse liittyä. Liittymisen jälkeen Griffin ryhtyi esittämään stand up -komiikkaa ja hänestä tuli osa nopeasti kasvavaa vaihtoehtoisen komedian liikettä Los Angelesissä. Tällöin hän esiintyi Un-Cabaret-järjestön järjestämissä tilaisuuksissa sekä omassa stand up -show’ssaan "Hot Cup of Talk", josta myöhemmin vuonna 1998 tuli myös hänen omien HBO-kanavalla esitettyjen ohjelmiensa nimi.


title: Kathy Griffin

text: Griffinistä julkaistiin toukokuussa 2017 kuva, jossa hän roikottaa veriseltä näyttävää kumista Trumpin päätä. Sen jälkeen hän joutui aggressiivisten hyökkäysten kohteeksi ja menetti kaikki työnsä Yhdysvalloissa. Töitä on sen sijaan Yhdysvaltojen ulkopuolella. Hän aloitti maailmankiertueen, jonka yksi esiintymispaikka on Suomi.


title: Labeaume

text: Labeaume on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 493 asukasta vuoden 1999 väestönlaskennassa. Labeaumen pinta-ala on 18 neliökilometriä.


title: Lablachère

text: Lablachère on kunta Ardèchen departementissa Rhône-Alpesin hallintoalueella Ranskassa. Kunnassa oli 1 520 asukasta vuoden 1999 väestönlaskennassa. Lablachèren pinta-ala on 26 neliökilometriä.


title: Lafarre (Ardèche)

text: Lafarre on kunta Ardèchen departementissa Rhône-Alpesin hallintoalueella Ranskassa. Kunnassa oli 57 asukasta vuoden 1999 väestönlaskennassa. Lafarren pinta-ala on 11 neliökilometriä.


title: Lamastre

text: Lamastre on kunta Ardèchen departementissa Rhône-Alpesin hallintoalueella Ranskassa. Kunnassa oli 2 467 asukasta vuoden 1999 väestönlaskennassa. Lamastren pinta-ala on 25 neliökilometriä.


title: Lamastre

text: Lamastren kunnassa on useita vanhoja linnoja tai linnojen raunioita: Château de Peychélard (rauniot), Château de Retourtour (rauniot) ja Château d'Urbillac.


title: 9K22 Tunguska

text: 9K22 Tunguska (, tunnettu myös nimellä ja ) on venäläinen ilmatorjuntapanssarivaunu, jonka kehittely aloitettiin vuonna 1970 Neuvostoliitossa. 9K22 oli ensimmäinen neuvostoliittolainen ilmatorjuntapanssarivaunu, jonka aseistuksessa yhdistyivät sekä kanuunat, että ilmatorjuntaohjukset. Vaunu tuli käyttöön 1980-luvun puolella ja on Neuvostoliiton hajottuakin edelleen käytössä muutamien maiden, mukaan lukien Venäjän, maavoimissa. 9K22 on vanhemman ZSU-23-4-ilmatorjuntapanssarivaunun seuraaja ja sittemmin Venäjällä on suunniteltu ja otettu käyttöön myös uudempia ilmatorjuntakanuunajärjestelmiä, kuten Pantsir-S1.


title: 9K22 Tunguska

text: Tunguska oli ensimmäinen Neuvostoliitossa suunniteltu sotilasajoneuvo, jossa yhdistyivät sekä ilmatorjuntakanuunat, että ilmatorjuntaohjukset. Tunguskan suunnittelutyöt aloitettiin 8. kesäkuuta 1970 KBP-suunnittelutoimistolla silloisen Venäjän neuvostotasavallan Tulan kaupungissa. KBP oli jo aiemmin suunnitellut lukuisia onnistuneita automaattikanuunoita ja panssarintorjuntaohjuksia puna-armeijan käyttöön. Tunguskan tarkoituksena oli korjata ongelmia, joita oltiin havaittu ZSU-23-4-ilmatorjuntapanssarivaunussa. ZSU oli kohtalaisen menestynyt ilmatorjuntapanssarivaunu, mutta esimerkiksi sen tulietäisyys oli suhteelisen lyhyt ja siinä ei ollut sisäänrakennettua ennakkovaroitusjärjestelmää. PPRU oli kehitellyt liikuteltavan tutkakäyttöisen ennakkovaroitusjärjestelmän jo aiemmin, mutta nämä ominaisuudet haluttiin yhdistää yhteen ajoneuvoon. Tunguska oli vastaus myös uudenlaisiin taisteluhelikoptereihin ja lentokoneisiin, kuten A-10 Thunderbolt ja AH-64 Apache, jotka saattoivat kestää ZSU:n 23 mm kanuunoiden ilmatorjuntatulen.


title: 9K22 Tunguska

text: Suunnittelutyön alussa Tunguskan ilmatorjuntakanuunaksi valittiin 30 mm kanuuna, jonka arvoitiin tarvitsevan esimerkiksi vain noin kolmanneksen 23 mm kanuunan käyttöön varatusta ammusten määrästä. 30 mm ilmatorjuntakanuuna myös pidensi tulietäisyyttä 2 000:ta metristä 4 000:n metriin. Koska kanuunalla ja olemassa olleilla ilmatorjuntaohjusjärjestelmillä oli samantapaiset tulenohjausjärjestelmät, päätettiin kanuunoiden lisäksi liittää ilmatorjuntavaunuun myös ilmatorjuntaohjukset.


title: 9K22 Tunguska

text: Tunguskan ensimmäiset suunnitelmat valmistuivat vuonna 1973 ja ensimmäiset prototyypit valmistuivat vuonna 1976. Kehittely hidastui kuitenkin vuoden 1975 jälkeen, jolloin neuvostoarmeijan käyttöön tuli uusi 9K33 Osa-ilmatorjuntaohjusjärjestelmä. 9K33 Osa oli asennettu pyörillä liikkuvalle alustalle ja sen ohjukset olivat tehokkaampia kuin tuolloin Tunguskaan asennetut. Lopulta kuitenkin päätettiin, että pelkillä ilmatorjuntaohjuksilla toimiva 9K33 Osa ei olisi riittävän tehokas taisteluhelikoptereita vastaan, jotka lensivät tavallisesti ennakkovaroitusjärjestelmien tutkien alla. Kehittelytyöt jatkuivat näin taas uudestaan ja sen kenttäkokeet alkoivat syyskuussa 1980 ja päättyivät joulukuussa 1981. Virallisesti Tunguska hyväksyttiin käyttöön 9. syyskuuta 1982.


title: 9K22 Tunguska

text: Tunguskan ensimmäiset mallit asennettiin Minskin traktoritehtaan valmistamalle GM-352-alustalle. Myöhemmin jatkokehitelty Tunguska M1 käyttää GM-5975-mallia. GM-sarjaan kuuluu useita alustoja, kuten 9K330 Tor-ilmatorjuntaohjusjärjestelmässä käytetty GM-5955. Useimmista muista sarjan alustoista poiketen Tunguskassa käytetään kuutta telapyötää seitsemän sijaan. Alustaan kuuluu ABC-aseiden suojausjärjestelmä ja automaattinan palonsammutusjärjestelmä. Tunguskan voimanlähteenä toimii nestejäähdytteinen, 12-sylinterinen ja 840 hevosvoimainen B-46-6 MC-dieselmoottori.


title: 9K22 Tunguska

text:
Tunguskaa edeltäneiden ilmatorjuntapanssarivaunujen tapaan Tunguskan tykkitorni käänty 360 astetta. Tykkitornissa on kaksi 2A38 30 mm ilmatorjuntakanuunaa, jonka tulinopeus on 1 950–2 500 laukausta minuutissa. Tykeillä voi ampua sarjoina, joissa on kohteesta riippuen tavallisesti 80-200 ammusta. Tykillä voi ampua tutkan mukaan, jolloin tykki kääntyy tutkajärjestelmän tietojen mukaan, tai optisesti ampujan tähtäinten mukaan. Järjestelmään kuuluu yös neljä 9M311 ilmatorjuntaohjusta kahdella alustalla, joita molempia voi liikuttaa ja laukaista itsenäisesti. Ohjuksilla on painoa yhteensä 57 kiloa ja painoa niiden räjähdyskärjellä on 9 kiloa. Ohjuksen nopeus on enimmillään 900 m/s. Ohjuksella voi ampua noin 500 m/s lentäviä ja 8 000 metrin päässä olevia kohteita.
Tunguskan tutkajärjestelmä koostuu kahdesta erillisestä tutkasta. Ensimmäinen niistä on laitteiston pääasiallinen maalinseurausjärjestelmä. Toinen toimii sitä tukien tietokoneen päätellessä molempien signaalien heikkouden tai vahvuuden perusteella muutokset kohteen nopeudessa ja korkeudessa.


title: 9K22 Tunguska

text: Venäjällä Tunguskoja käytetään tavallisesti pattereina rykmenttien ilmatorjuntapataljoonissa. Yhteen patteriin kuuluu kuusi Tunguskaa. Tunguskojen tehtävänä on suojata panssaroituja kolonnia, suorittaa ilatorjuntaväijytyksiä sekä liikkuvia ilmatorjuntapartioita. Kolonnia suojatessa Tunguskat sijoitetaan yhden tai kahden kilometrin päähän toisistaan ristitulen optimoimiseksi. Ilmatorjuntaväijytyksissä kaksi Tunguskaa toimii parina kiinteissä asemissa ja torjuu ennalta määrätylle alueelle tulevat kohteet.


title: 9K22 Tunguska

text: Poiketen muista Neuvostoliitossa valmistetuista imatorjuntapanssarivaunuista kuten ZSU-57-2 tai ZSU-23-4, 9K22 Tunguskaa ei ole myyty suurissa määrin Venäjän ulkopuolelle. Neuvostoliiton hajotessa jotkin sen seuraajamaat, kuten Valko-Venäjä ja Ukraina ottivat käyttöön niiden rajojen sisäpuolelle jääneet Tunguskat. Venäjän maavoimat ovat kuitenkin edelleen Tunguskan pääasiallinen käyttäjä. Tunguskaa käyttävät tai käyttivät entisen Neuvostoliiton ulkopuolella Intia, Syyria ja Marokko. Venäjällä Tunguskan saattaa tulevaisuudessa korvata uudemmat ilmatorjuntajärjestelmät, kuten Pantsir-S1.


title: 9K22 Tunguska

text: Vaikka Tunguska onkin ollut käytössä jo pitkään, sitä ei olla juurikaan käytetty varsinaisissa sotilastehtävissä sodan aikana. Euraasiassa sitä on käytetty vain Georgian sodassa vuonna 2008 ja Krimin kriisin aikaan vuonna 2014. Sitä käyttävät tiettävästi myös Itä-Ukrainan separatistit.


title: 9K22 Tunguska

text:
-Venäjän maavoimat 250+
-Intian maavoimat 20-80
-Myanmarin maavoimat muutama
-Marokon maavoimat 12
-Ukrainan maavoimat 70


title: Malarce-sur-la-Thines

text: Malarce-sur-la-Thines on kunta Ardèchen departementissa Rhône-Alpesin hallintoalueella Ranskassa. Kunnassa oli 258 asukasta vuoden 1999 väestönlaskennassa. Malarce-sur-la-Thinesin pinta-ala on 37 neliökilometriä. Kunta on muodostettu kolmen kunnan, Malarcen, Lafigèren ja Thinesin kuntaliitoksessa vuonna 1975.


title: Nalle Puh ystävää etsimässä

text: Nalle Puh ystävää etsimässä () on The Walt Disney Companyn tekemä animaatioelokuva, joka julkaistiin suoraan videona 5. helmikuuta 1997.


title: Nalle Puh ystävää etsimässä

text: Risto Reipas ja Nalle Puh viettävät kesän viimeisen päivän yhdessä. Seuraavana aamuna Puh löytää talonsa edestä hunajapurkin ja kirjeen, jossa Risto kertoo lähtevänsä pois. Puh ystävineen luulee Riston olevan pulassa, ja he lähtevät vaaralliselle matkalle pelastamaan häntä.


title: Montpezat-sous-Bauzon

text: Montpezat-sous-Bauzon on kunta Ardèchen departementissa Rhône-Alpesin hallintoalueella Ranskassa. Kunnassa oli 634 asukasta vuoden 1999 väestönlaskennassa. Montpezat-sous-Bauzonin pinta-ala on 27 neliökilometriä.


title: Nozières (Ardèche)

text: Nozières on kylä ja kunta Ardèchen departementissa Rhône-Alpesin hallintoalueella Ranskassa. Kunnassa oli 258 asukasta vuoden 1999 väestönlaskennassa. Nozièresin pinta-ala on 22 neliökilometriä.


title: Ruoms

text: Ruoms on kunta Ardèchen departementissa Rhône-Alpesin hallintoalueella Ranskassa. Kunnassa oli 2 132 asukasta vuoden 1999 väestönlaskennassa. Ruomsin pinta-ala on 12 neliökilometriä.


title: Saint-Agrève

text: Saint-Agrève on kunta Ardèchen departementissa Rhône-Alpesin hallintoalueella Ranskassa. Kunnassa oli 2 688 asukasta vuoden 1999 väestönlaskennassa. Saint-Agrèven pinta-ala on 49 neliökilometriä.


title: Saint-Just-d'Ardèche

text: Saint-Just-d'Ardèche on kunta Ardèchen departementissa Rhône-Alpesin hallintoalueella Ranskassa. Kunnassa oli 1 161 asukasta vuoden 1999 väestönlaskennassa. Saint-Justin pinta-ala on 10 neliökilometriä.


title: Saint-Martin-d’Ardèche

text: Saint-Martin-d’Ardèche on kunta Ardèchen departementissa Rhône-Alpesin hallintoalueella Ranskassa. Kunnassa oli 642 asukasta vuoden 1999 väestönlaskennassa. Saint-Martin-d’Ardèchen pinta-ala on kuusi neliökilometriä.


title: Tohtori Staattinen

text: Tohtori Staattinen on Disneyn sarjakuvissa esiintyvä keksijä, joka on Mikki Hiiren hyvä ystävä. Vaikka hän on Pelle Pelottoman kilpailija, niin silti hekin ovat ystäviä. Ajan myötä tohtori Staattinen on korvannut tohtori Ykskorvan Mikin tiedemiesystävänä. Suurin osa tarinoista, joissa hän esiintyy, on jo Suomessa julkaistu ja ne ovat usein Paco Rodriguezin käsialaa. Hahmo pukeutuu muun muassa silmälaseihin, liiviin ja muihin normaaleihin vaatteisiin.


title: Saint-Péray

text: Saint-Péray on kunta Ardèchen departementissa Rhône-Alpesin hallintoalueella Ranskassa. Kunnassa oli 6 502 asukasta vuoden 1999 väestönlaskennassa. Saint-Pérayn pinta-ala on 24 neliökilometriä.


title: Saint-Péray

text: Saint-Pérayssa sijaitsee Château de Crussol, rauniolinna.


title: Salavas

text: Salavas on kunta Ardèchen departementissa Rhône-Alpesin hallintoalueella Ranskassa. Kunnassa oli 504 asukasta vuoden 1999 väestönlaskennassa. Salavasin pinta-ala on 17 neliökilometriä.


title: Sampzon

text: Sampzon on kunta Ardèchen departementissa Rhône-Alpesin hallintoalueella Ranskassa. Kunnassa oli 183 asukasta vuoden 1999 väestönlaskennassa. Sampzonin pinta-ala on kahdeksan neliökilometriä.


title: Tournon-sur-Rhône

text: Tournon-sur-Rhône on kunta Ardèchen departementissa Rhône-Alpesin hallintoalueella Ranskassa. Kunnassa oli 9 946 asukasta vuoden 1999 väestönlaskennassa. Tournon-sur-Rhônen pinta-ala on 21 neliökilometriä.


title: Tournon-sur-Rhône

text: Keskiaikainen linna Château de Tournon sijaitsee kunnassa.


title: Vallon-Pont-d’Arc

text: Vallon-Pont-d'Arc on kunta eteläisessä Ranskassa Ardèchen departementissa Auvergne-Rhône-Alpesin alueella. Kunnan läpi vitaa Rhônen sivujoki Ardèche. Jokea ympäröivä Ardèchen rotko ("Gorges de l'Ardèche"), joka kuuluu samannimiseen luonnonpuistoon ("Réserve naturelle nationale des gorges de l'Ardèche"). Rotkossa on kunnan alueella näyttävä luonnon muodostama joen ylittävä kaari Pont d'Arc.


title: Vallon-Pont-d’Arc

text: Kunnassa sijaitseva Chauvet'n luola ("Grotte Chauvet") on tunnettu esihistoriallisista luolamaalauksistaan, jotka esittävät erilaisia eläimiä, juoksua, metsästystä ja taistelua. Luola maalauksineen kuuluu Unescon maailmanperintöluetteloon. Luola ei ole yleisölle avoinna. Lähettyville on kuitenkin rakennettu luolan jäljitelmä Caverne du Pont-d'Arc, jossa voi tutustua miltä luolassa näyttää.


title: Les Vans

text: Les Vans on kunta Ardèchen departementissa Rhône-Alpesin hallintoalueella Ranskassa. Kunnassa oli 2 664 asukasta vuoden 1999 väestönlaskennassa. Les Vansin pinta-ala on 31 neliökilometriä.


title: Vernoux-en-Vivarais

text: Vernoux-en-Vivarais on kunta Ardèchen departementissa Rhône-Alpesin hallintoalueella Ranskassa. Kunnassa oli 1 721 asukasta vuoden 1999 väestönlaskennassa. Vernoux-en-Vivarais'n pinta-ala on 30,55 neliökilometriä.


title: Vernoux-en-Vivarais

text: Vernoux-en-Vivarais'n kunnassa sijaitsevat keskiaikaiset linnat Château de La Tourette (rauniot) ja Château de Vaussèche.


title: Villeneuve-de-Berg

text: Villeneuve-de-Berg on kunta Ardèchen departementissa Rhône-Alpesin hallintoalueella Ranskassa. Kunnassa oli 2 429 asukasta vuoden 1999 väestönlaskennassa. Villeneuve-de-Bergin pinta-ala on 25 neliökilometriä.


title: Vogüé

text: Vogüé on kunta Ardèchen departementissa Rhône-Alpesin hallintoalueella Ranskassa. Kunnassa oli 726 asukasta vuoden 1999 väestönlaskennassa.Vogüén pinta-ala on 12 neliökilometriä.


title: Vogüé

text: Kyläkuvaa hallitsee keskiaikainen linna Château de Vogüé. Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: La Voulte-sur-Rhône

text: La Voulte-sur-Rhône on kunta Ardèchen departementissa Rhône-Alpesin hallintoalueella Ranskassa. Kunnassa oli 5 168 asukasta vuoden 1999 väestönlaskennassa. La Voulte-sur-Rhônen pinta-ala on 10 neliökilometriä.


title: Pro Evolution Soccer 2009

text: Pro Evolution Soccer 2009 ("PES 2009") on Konamin tekemä jalkapalloaiheinen videopeli, jota voidaan pelata Sonyn PlayStation Portable, PlayStation 2, PlayStation 3, Nintendon Wii ja Microsoftin Xbox 360 -konsoleilla sekä PC:llä. Se on Pro Evolution Soccer-sarjan kahdeksas osa. Peli julkaistiin Euroopassa 17. lokakuuta 2008 ja Pohjois-Amerikassa 12. marraskuuta 2008. Peliin luvataan jälleen paljon uusia ominaisuuksia ja parannuksia. Pelisarja on tunnettu sen realistisuudestaan ja se onkin EA Sportsin FIFA-pelisarjan suurin haastaja.


title: Pro Evolution Soccer 2009

text: Sarjat


title: Pro Evolution Soccer 2009

text: Lisensoidut joukkueet


title: Pro Evolution Soccer 2009

text: Oikeat stadionit merkitty X:llä, mahdollinen oikea nimi (, jos ei kuin pelissä) kirjoitettu perään. Mainitut stadionit esiintyvät PS3-, Xbox 360- ja PC-versioissa


title: Pro Evolution Soccer 2009

text: Lisensioidut maajoukkuueet merkitty .


title: Tony Björk

text: Tony Björk (s. 25. lokakuuta 1983 Vaasa) on suomalainen jalkapalloilija. Hän on pelipaikaltaan keskikenttäpelaaja.


title: Tony Björk

text: Björk teki syksyllä 2013 kaksivuotisen jatkosopimuksen Vaasan Palloseuran kanssa. Hän pelasi yhteensä 188 pääsarjaottelua ja teki niissä 14 maalia VPS:ssa kausina 2008–2015.


title: James Shigeta

text: James Shigeta (17. kesäkuuta 1933 Honolulu, Havaiji – 28. heinäkuuta 2014) oli yhdysvaltalainen näyttelijä.


title: James Shigeta

text: Havaijilla syntynyt Shigeta oli sukutaustaltaan japanilainen. Hän opiskeli New Yorkin yliopistossa ja voitti vuonna 1960 Golden Globe -palkinnon.


title: James Shigeta

text: Shigeta esiintyi lukuisissa elokuvissa, joiden joukossa oli "Die Hard – vain kuolleen ruumiini yli" (1988). Hän oli myös "Mulanista" (1998) tunnettu ääninäyttelijä ja levyttänyt muusikko.


title: Crack a Smile... and More!

text: Crack A Smile... and More! on Poisonin studioalbumi, joka julkaistiin 14. maaliskuuta 2000. Levy-yhtiö hyllytti albumin vuonna 1998, mutta se julkaistiin vuonna 2000 bonusmateriaalilla höystettynä.


title: Crack a Smile... and More!

text: Albumi debytoi Yhdysvalloissa Billboard 200 -listan sijalla 131.


title: Kenneth Harkness

text: Kenneth Harkness (oik. Stanley Edgar, 12. marraskuuta 1896 Glasgow, Skotlanti – 4. lokakuuta 1972) oli shakkiorganisaattori ja shakkikirjailija. Hän muutti Skotlannista Yhdysvaltoihin 1918.


title: Kenneth Harkness

text: Harkness loi Harkness-järjestelmän, joka edelsi Elo-järjestelmää. Hän oli yhdysvaltalaisen shakkilehden Chess Review'n päätoimittaja. Lehti sulautettiin myöhemmin Chess Lifeen.


title: Kenneth Harkness

text: Harkness kuoli junassa Jugoslaviassa ollessaan matkalla Skopjeen shakkiolympialaisiin.


title: Poison’s Greatest Hits: 1986–1996

text: Poison’s Greatest Hits: 1986–1996 on Poisonin kokoelma-albumi, joka julkaistiin 26. marraskuuta 1996.


title: Shakkiolympialaiset 1972

text: Vuoden 1972 shakkiolympialaiset järjestettiin Skopjessa 18. syyskuuta – 13. lokakuuta silloisessa Jugoslaviassa. Kisoihin osallistui yhteensä 6 joukkuetta ja 373 pelaajaa. Näistä 35 oli suurmestareita ja 68 kansainvälisiä mestareita.


title: Shakkiolympialaiset 1972

text: Shakkiolympialaiset voitti Neuvostoliiton joukkue. Toiseksi tuli Unkari ja kolmanneksi Jugoslavia.


title: Euroopan go-liitto

text: Euroopan go-liitto (, ) on 35 kansallisen go-liiton yhteiselin. Se on maailmanlaajuisen IGF-liiton yhteisöjäsen. Liitto järjestää Euroopan suuret go-turnaukset kuten vuosittaisen Euroopan go-kongressin, EGC:n.


title: Rinnakkaislääke

text: Rinnakkaislääke eli geneerinen lääke tai rinnakkaisvalmiste on lääke, joka on kehitetty ja tuotu markkinoille alkuperäislääkkeen patenttisuojan rauettua. Suomessa rinnakkaislääkkeistä käytetään joskus virheellisesti termiä kopiolääke. Rinnakkaislääke on edullisempi kuin alkuperäisvalmiste, mutta vastaa muuten alkuperäisvalmistetta ominaisuuksiltaan: siinä on sama määrä samaa vaikuttavaa lääkeainetta samassa annosmuodossa kuin alkuperäislääkkeessä. Fimea valvoo kaikkien Suomessa myynnissä olevien lääkkeiden turvallisuutta ja laatua.


title: Rinnakkaislääke

text: Lääkevalmisteiden vastaavuudesta käytetään termiä bioekvivalenssi eli biologinen samanarvoisuus, joka todetaan tarkoin kliinisin testein. Biologinen samanarvoisuus alkuperäisvalmisteen kanssa on rinnakkaislääkkeen myyntiluvan myöntämisen keskeisimpiä ehtoja. Lääkevalmisteet ovat biologisesti samanarvoisia, jos niiden pitoisuudet koehenkilön veressä ovat samalla aikajaksolla niin samanlaiset, ettei odotettavissa ole eroja lääkkeen tehossa tai sen mahdollisesti aiheuttamissa haittavaikutuksissa. Rinnakkaislääke on siis tutkitusti yhtä tehokas ja turvallinen kuin alkuperäisvalmiste. Apuaineissa tai esimerkiksi maussa voi olla eroja.


title: Rinnakkaislääke

text: Maailmanlaajuisesti suuria rinnakkaislääkkeiden valmistajia ovat Teva Pharmaceutical Industries, Novartis (Sandoz), Mylan ja Sun Pharmaceutical Industries.


title: Rinnakkaislääke

text: Edullisempien rinnakkaislääkkeiden tulo markkinoille lisää lääkkeiden hintakilpailua, jolloin usein myös alkuperäisvalmisteiden hinnat laskevat.


title: Rinnakkaislääke

text: Euroopan rinnakkaislääketeollisuuden kattojärjestö EGA (European Generic Medicines Association) on arvioinut, että rinnakkaislääkkeet tuovat EU:lle vuosittain 18 miljardin euron säästöt.


title: Rinnakkaislääke

text: Suomessa reseptilääkkeitä alettiin vaihtaa rinnakkaislääkkeisiin 1. huhtikuuta 2003, ellei vaihtoa erikseen kielletty. Tämän seurauksena satojen lääkkeiden hinnat putosivat huomattavasti.


title: Uruguayn Primera División

text: Uruguayn Primera División on Uruguayn jalkapallon pääsarja. Uruguayn mestaruudesta on pelattu vuodesta 1900 lähtien. Vuonna 1932 pääsarja muuttui ammattilaisliigaksi. Sarjaa ovat hallinneet montevideolaiset suurseurat Nacional ja Peñarol. Lähes kaikkien maan pääsarjassa pelaavien seurojen kotikaupunki on pääkaupunki Montevideo. Sarjan historian aikana mestaruutta ei ole kertaakaan voittanut pääkaupungin ulkopuolelta tuleva seura.


title: Keskilänsi

text: Keskilänsi ( tai "Midwest" tai "Middle West") on Yhdysvaltain väestönlaskennasta vastaavan Yhdysvaltain väestönlaskentaviraston käyttämä nimitys osavaltioille, jotka sijaitsevat Yhdysvaltojen keski- ja pohjoisosassa. Keskilänteen lasketaan tavallisesti kuuluvaksi Etelä-Dakota, Illinois, Indiana, Iowa, Kansas, Michigan, Minnesota, Missouri, Ohio, Nebraska, Pohjois-Dakota ja Wisconsin. Vuoden 2006 väestönlaskenta arvioi asukasluvuksi 66 miljoonaa. Keskiosan osavaltiot ovat Suurten tasankojen aluetta ja pohjoisosan osavaltiot Suurten järvien aluetta.


title: Keskilänsi

text: Alun perin 1800-luvulla Keskilännellä tarkoitettiin Mississippijoen länsipuolista aluetta. Keskilänsi ei ole tarkka määritelmä, vaan riippuu asiayhteydestä ja lähteestä. Maantieteellinen, kielialueellinen ja kulttuurillinen Keskilänsi poikkeavat toisistaan. Keskilännen kulttuuria pidetään tyypillisenä yhdysvaltalaisena kulttuurina, ja amerikanenglannista puhuttaessa tarkoitetaan yleensä keskilännen englantia. Keskilännen englanti on saanut vaikutteita etelästä valtatie 50:n eteläpuolella, kun taas pohjoispuolen englanti on saanut vaikutteita Kanadasta ja eurooppalaisilta siirtolaisilta.


title: Keskilänsi

text: Keskilännen suurin kaupunki on Chicago, jonka jälkeen suurimpia ovat Detroit ja Indianapolis. Muita suuria kaupunkeja ovat Bismarck, Cincinnati, Cleveland, Columbus, Des Moines, Fargo, Fort Wayne, Grand Rapids, Kansas City, Lincoln, Madison, Milwaukee, Minneapolis, Omaha, Rapid City, Sioux Falls, Saint Louis, Saint Paul, Toledo ja Wichita. Keskilännen vanhin kaupunki on Sault Ste. Marie, joka on perustettu 1668.


title: Grzegorz Mielcarski

text: Grzegorz Mielcarski (s. 19. maaliskuuta 1971 Chełmno) on puolalainen jalkapalloilija.


title: Grzegorz Mielcarski

text: Mielcarski on kiertänyt urallaan paljon seuroja, joista suurin osa on hänen kotimaastaan. Hän on pelannut Polonia Bydgoszczissa, Servettessä, Górnik Zabrzessa, Widzew Łódźissa, FC Portossa, UD Salamancassa, Pogoń Szczecinissä, AEK Ateenassa ja Amica Wronkissa.


title: Grzegorz Mielcarski

text: Hän on pelannut myös Puolan maajoukkueessa, missä hän on voittanut hopeaa Barcelonan olympialaisista 1992.


title: Russian Trading System

text: Russian Trading System () oli Moskovan pörssiä edeltänyt arvopaperipörssi Venäjällä. Se perustettiin vuoden 1995 keskivaiheilla yhdistämään hajaantuneita alueellisia pörssejä yhdeksi suureksi arvopaperipörssiksi. RTS kuuluu RTS-konserniin ("Группа РТС"). Pörssissä käytiin kauppaa osakkeilla, joukkovelkakirjoilla, futuureilla ja optioilla. Pörssissä oli sekä päivä- että iltasessio.


title: Russian Trading System

text: Vuoden 2011 lopulla RTS-pörssi yhdistettiin MICEXiin, ja näin syntyi Moskovan pörssi (MCX). Yhteensaattaminen vietiin loppuun 2013 aikana.


title: Russian Trading System

text: Russian Trading System julkaisi aiemmin kahta yleisindeksiä: RTS Indexiä ja RTS-2 Indexiä. Niiden sisältö koostui eri yhtiöiden osakkeista.


title: Russian Trading System

text: RTS Indexiin kuului Venäjän arvopaperipörssin 50 keskeisintä yritystä. Oheisessa listassa on lueteltu indeksiin kuuluneet suuryritykset kesä-syyskuussa 2012 painoineen. Vertailuna on esitetty RTS Indeksin seuraajan, MICEX-RTS indeksin yritysten ja niiden osakkeiden paino viereisessä sarakkeessa (kesä-syyskuu 2014).


title: Seksuaalikasvatus

text: Seksuaalikasvatus on kasvatus- ja luonnontieteellinen poikkitieteellinen tutkimuksen ja opetuksen ala, jossa opitaan havaitsemaan ja ymmärtämään seksuaalisuuteen ja ihmisen lisääntymiseen liittyviä asioita. Seksuaalikasvatusta tutkitaan monilla tieteenaloilla eri tavoin. Koulussa seksuaalikasvatus koskee monia oppiaineita: sitä on sisällytetty biologian opetukseen, mutta myös liikuntaan sisältyvän terveyskasvatuksen ja kotitalouteen kuuluneen perhekasvatuksen yhteydessä. Joissakin kouluissa kouluterveydenhoitaja tai ulkopuoliset vierailijat käyvät antamassa seksuaalikasvatusoppitunteja. Nuoret etsivät tietoa myös omatoimisesti Internetistä sen yksityisyyden vuoksi.


title: Seksuaalikasvatus

text: Tyypillisiä seksuaalikasvatuksessa käsiteltäviä aiheita ovat murrosikä, kuukautiset, ehkäisy ja itsetyydytys.


title: Seksuaalikasvatus

text: Seksuaalikasvatus on ongelma voimakkaasti uskonnollisisissa piireissä. Yhdysvalloissa suositaan pidättyväisyysohjelmia, joissa ainoana keinona ehkäistä raskauksia ja sukupuolitauteja esitetään seksistä pidättäytyminen. Vastustajien mukaan tällaiset ohjelmat eivät jaa tietoa vaan pyrkivät vain edistämään kristillisiä konservatiivisia arvoja.


title: Chris Weitz

text: Christopher John ”Chris” Weitz (s. 30. marraskuuta 1969 New York) on yhdysvaltalainen elokuvaohjaaja ja -käsikirjoittaja. Hänet tunnetaan muun muassa romaanifilmatisoinneista "Kultainen kompassi" (2007) ja "Twilight – Uusikuu" (2009). Uransa alulla hän teki elokuvia yhteistyössä veljensä Paul Weitzin kanssa. Veljesten yhteistöistä tunnetuimmat ovat kokonaisen elokuvasarjan synnyttänyt komedia "American Pie" (1999) ja Nick Hornby -filmatisointi "Poika" (2002).


title: Urban Dictionary

text: Urban Dictionary on englannin kielen slangisanakirja internetissä. Sivusto perustettiin 1999 ja nykyisin sivustolla on yli neljä miljoonaa slangisanojen määritelmää. Käyttäjät voivat lähettää sivulle uusia sanoja ja niiden määritelmiä. Sanakirja sisältää paljon myös epähienoja, alatyylisiä tai loukkaavia ilmaisuja.


title: Urban Dictionary

text: Urban Dictionarysta on olemassa myös sen suomenkielinen versio "Urbaani sanakirja", joka perustettiin vuonna 2007 englanninkielisen version pohjalta. Sen perustajajäsenet ovat Mats Söderlund ja Niklas Wahrman. Vuonna 2010 Tammi julkaisi Söderlundin ja Wahrmanin koostaman kirjaversion urbaanista sanakirjasta. Kirjaan on valittu verkkoversiosta noin 2000 määritelmää.


title: Viron hallitus

text: Viron hallitus () Viron tasavallan ylintä toimeenpanovaltaa käyttävä valtioelin, jonka toimintaa ohjaavat Viron perustuslaki sekä muut lait. Hallitus tunnetaan myös nimellä Viron valtioneuvosto, mutta näiden välillä ei ole oikeastaan eroa, koska presidentin instituutiolla on hyvin symbolinen luonne, eikä hänellä ole toimeenpanovaltaa.


title: Viron hallitus

text: Hallitus vastaa maan sisä- ja ulkopolitiikasta, jonka muotoilee maan parlamentti Riigikogu, jolle hallitus on täydellisesti vastuussa. Pääministeri edustaa näin ollen maan todellista poliittista johtajuutta, joka tekee päätökset koko Viron tasavallan toimeenpanevan vallan nimissä. Hallituksen virallisena lehtenä toimii valtioneuvoston kanslian julkaisema Riigi Tietaja, joka julkaisee asetukset ja tiedot uusista päätöksistä ja laeista.


title: Viron hallitus

text: Hallitus vastaa:Hallituksessa voi olla korkeintaan 15 ministeriä. Presidentin on kolmen päivän kuluessa vahvistettava Riigikogun valitsema hallituksen muodostaja eli pääministeri. Tämän jälkeen presidentti nimittää muut ministerit tehtäviinsä pääministerin ehdotusten mukaisesti. Pääministerin apuna toimii valtioneuvoston kanslia.


title: Viron hallitus

text: Vuodesta 2002 alkaen valtioneuvoston ministerin salkuiksi ovat vakiintuneet seuraavat:


title: Viron hallitus

text: Andrus Ansipin II hallituksessa oli lisäksi väestöministerin ("rahvastikuminister") salkku, joka ensin merkittiin salkuttomaksi. Salkuttomia ministereitä on ollut erityisesti 90-luvun alun ja puolivälin hallituksissa. Yksi erikoisuus oli salkuton euroministeri ("portfellita eurominister"). Viron uudelleen itsenäistymisen aikana muita ministerin salkkuja ovat olleet tie- ja liikenneministeri (eri nimikkeillä kuten "transpordi- ja sideminister" ja "teede- ja sideminister"), uudistusministeri ("reformiminister"), (teollisuus- ja) energiaministeri ("energeetikaminister" ja "tööstus- ja energeetikaminister"), työministeri ("tööminister"), kauppaministeri ("kaubandusminister"). Ennen yhtenäistä sosiaaliministerin salkkua vuonna 1992 oli sen tehtävät jaettu kahdelle erilliselle sosiaalihuoltoministerin ("sotsiaalhooldusminister") ja terveydenhoitoministerin ("tervishoiuminister") salkuille.


title: Viron hallitus

text: Uudelleen itsenäistyneen Viron hallitukset olivat lyhytikäisiä, eivätkä ne istuneet täyttä vaalikautta. Myöhemmin poliittinen tilanne on tosin vaikuttanut vakiintuvan, kun pääministeri Andrus Ansip johti maata huhtikuusta 2005 maaliskuuhun 2014. Usein hallitus on kestänyt noin kaksi vuotta.


title: Viron hallitus

text: Virossa hallitukset ovat kaatuneet verrattain pieniinkin kiistoihin. Yleensä jonkin hallituskumppanipuolueen epäluottamuslause on johtanut koko hallituksen kaatumiseen. Monesti hallituksen ovat joutuneet muodostamaan kaksi pahinta vastustajaa, jolloin hallituspohja on ollut jo heti hutera, varsinkin jos se on jouduttu tekemään vähemmistöpohjalle.


title: Viron hallitus

text: Vaikka hallitukset ennen Ansipin hallituksia vaihtuivat tiheästi, politiikan talousliberaali suuntaus pysyi yhtenäisenä. Oma virolainen ilmiönsä on myös, se ettei vasemmistolla ole ollut jalansijaa Riigikogussa hallituksista puhumattakaan. Ansipin II hallitus oli ensimmäinen, jossa oli mukana sosiaalidemokraatit, jotka eivät kuitenkaan halua profiloitua erityisesti vasemmistolaisena. Sen sijaan Viron lehdissä Keskustapuoluetta on kutsuttu vasemmistolaiseksi, koska se ei ole tukenut hallitusten talousliberaalia politiikkaa.


title: Viron hallitus

text: Monet Viron puolueista ovat itsenäistymisen jälkeen 1990-luvulla olleet liberaaleja ja keskustalaisia. Hallituksessa istuneista puolueista tärkeimmät ovat olleet Isänmaaliitto, Viron reformipuolue, Viron Keskustapuolue, Viron Kansanliitto, Maltilliset ja Res Publica. Isänmaaliitto ja Res Publica yhdistyivät ja ovat nykyisessä hallituksessa nimellä Isänmaan ja Res Publican liitto. Maltilliset tunnetaan nykyään sosiaalidemokraatteina. Myös puolueet ovat olleet hallitusten tapaan epävakaita, kun ne ovat muuttaneet nimiään, hajonneet tai yhdistyneet toisiin. Esimerkiksi 1990-luvun alun ja puolen välin valtapuolue Kokoomuspuolue katosi puoluekartalta vuonna 2000.


title: Viron hallitus

text: Virossa on 11 ministeriötä


title: Viron hallitus

text: Lyhenteiden selitykset:


title: Viron hallitus

text:
TE– Viron työpuolue ("Eesti Tööerakond")
DB - Demokraattinen blokki ("Eesti Demokraatlik Blokk") (Demokraattisen puolueen ("Eesti Demokraatlik Erakond"), Talonpoikaisliiton ("Maarahva Liit") ja radikaalidemokraattien ("Eesti Radikaaldemokraatlik Erakond") muodostama liberaalinen vaaliliitto.)
ESDTP – Viron sosiaalidemokraattinen työväenpuolue ("Eesti Sotsiaaldemokraatiline Tööliste Partei")


title: Viron hallitus

text: Lähde:


title: Arcis-sur-Aube

text: Arcis-sur-Aube on kunta Auben departementissa Champagne-Ardennen hallintoalueella Ranskassa. Kunnassa oli 2 841 asukasta vuoden 1999 väestönlaskennassa. Arcis-sur-Auben pinta-ala on 9 neliökilometriä.


title: Bar-sur-Aube

text: Bar-sur-Aube on kunta Auben departementissa Champagne-Ardennen hallintoalueella Ranskassa. Kunnassa oli 6 261 asukasta vuoden 1999 väestönlaskennassa. Bar-sur-Auben pinta-ala on 16 neliökilometriä.


title: Bar-sur-Seine

text: Bar-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 3 510 asukasta vuoden 1999 väestönlaskennassa. Bar-sur-Seinen pinta-ala on 28 neliökilometriä.


title: Chennegy

text: Chennegy on kunta Auben departementissa Champagne-Ardennen hallintoalueella Ranskassa. Kunnassa oli 398 asukasta vuoden 1999 väestönlaskennassa. Chennegyn pinta-ala on 23 neliökilometriä.


title: Lusigny-sur-Barse

text: Lusigny-sur-Barse on kunta Auben departementissa Champagne-Ardennen hallintoalueella Ranskassa. Kunnassa oli 1 449 asukasta vuoden 1999 väestönlaskennassa. Lusigny-sur-Barsen pinta-ala on 38 neliökilometriä.


title: Mussy-sur-Seine

text: Mussy-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 1 277 asukasta vuoden 1999 väestönlaskennassa. Mussy-sur-Seinen pinta-ala on 28 neliökilometriä.


title: Nogent-sur-Seine

text: Nogent-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 5 963 asukasta vuoden 1999 väestönlaskennassa. Nogent-sur-Seinen pinta-ala on 20 neliökilometriä.


title: Jan Ahlvik

text: Jan Ahlvik (s. 14. tammikuuta 1983 Pietarsaaren mlk) on suomalainen jalkapalloilija, joka edustaa Kolmosen Esse Idrottsklubbia. Liigaotteluita Ahlvik on pelannut tähän mennessä 23 kappaletta.


title: Rumilly-lès-Vaudes

text: Rumilly-lès-Vaudes on kunta Auben departementissa Champagne-Ardennen hallintoalueella Ranskassa. Kunnassa oli 484 asukasta vuoden 1999 väestönlaskennassa.Rumilly-lès-Vaudesin pinta-ala on 42 neliökilometriä.


title: Ilmari Pohjanpalo

text: Toivo Ilmari Mattsfrid Pohjanpalo ent. Friis vuoteen 1906 saakka, () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen Vapaussotaan komppanianpäällikkönä Valkoisessa armeijassa.


title: Ilmari Pohjanpalo

text: Pohjanpalon vanhemmat olivat kauppias Jaakko Pohjanpalo (ent. Friis) ja Johanna Pahikkala. Hänet vihittiin avioliittoon vuonna 1919 Katri Helasen kanssa. Hän kirjoitti ylioppilaaksi Kokkolan suomalaisesta yhteiskoulusta vuonna 1915 ja liittyi Etelä-Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1915-1916. Pohjanpalo opiskeli poliisilaitoksen stipendiaattina Tallinnassa vuonna 1925, Berliinissä vuonna 1926, Berliinissä, Stettinissä ja Frankfurt an der Oderissa vuonna 1927 sekä Tallinnassa, Riiassa, Varsovassa, Budapestissa, Wienissä, Prahassa ja Berliinissä vuonna 1930 sekä Tukholmassa vuonna 1933 ja Berliinissä vuonna 1936.


title: Ilmari Pohjanpalo

text:
Pohjanpalo liittyi vapaaehtoisena Saksassa sotilaskoulutusta antavan Jääkäripataljoona 27:n täydennysjoukkoon 14. syyskuuta 1916, josta hänet siirrettiin 27. helmikuuta 1917 pataljoonan 4. komppaniaan. Lopulta hänet siirrettiin 19. heinäkuuta 1917 pataljoonaan perustettuun 2. konekiväärikomppaniaan.
Pohjanpalo astuu Suomen Valkoisen armeijan palvelukseen Saksassa 7. helmikuuta 1918. Allekirjoitettuaan sitoumustodistuksen hänet ylennettiin vänrikiksi. Hän saapui takaisin Suomeen jääkärien etujoukon mukana 18. helmikuuta 1918 Vaasaan. Vaasasta hänet komennettiin komppanianpäälliköksi Pohjois-Hämeen rykmentin I pataljoonaan. Hän osallistui vapaussodan taisteluihin Vehkajärvellä, Kuhmoisissa, Pohjassa, Padasjoella, Kurhilassa ja Lahden ympäristössä.


title: Ilmari Pohjanpalo

text: Pohjanpalo toimi sisällissodan jälkeen Lahden kaupungin poliisimestarina 17. kesäkuuta - 1. lokakuuta 1918 välisen ajan, jonka jälkeen hänet siirrettiin Porin jalkaväkirykmentti 2:een, josta muodostettiin myöhemmin Savon jääkärirykmentti. Hän erosi armeijasta vain osallistuakseen Viron vapaussotaa 11. tammikuuta – 11. maaliskuuta 1919 välisenä aikana. Viron Vapaussodassa hän toimi Pohjan Poikain rykmentin esikunnassa konekivääriupseerina ja hoiti konekiväärikomppanioitten perustamista ja varustamista ja aseistamista ja johti niitä rykmentin kaikissa huomattavammissa taisteluissa. Virosta hän palasi takaisin Suomeen ja astui takaisin palveluksee Savon jääkärirykmenttiin, jossa hänet määrättiin ensin 1. konekiväärikomppanian päälliköksi ja 30. joulukuuta 1919 alkaen I pataljoonan väliaikaiseksi komentajaksi ja 14. elokuuta 1920 alkaen 1. konekiväärikomppanian päälliköksi. Pohjanpalo toimi keväästä 1920 lokakuun loppuun asti suomalaisen vakinaisen sotaväen komppanian päällikkönä Porajärvellä. Seuraavaksi hänet nimitettiin Kuopion kaupungin poliisimestariksi 2. joulukuuta 1920 ja Helsingin. kaupungin apulaispoliisimestariksi 3. toukokuuta 1932 alkaen. Pohjanpalo toimi sisäasiainministeriön määräyksestä lääninpoliisiharjoituskurssien johtajana vuosina 1927–1929 ja opettajana vuosina 1930–1937.


title: Ilmari Pohjanpalo

text: Pohjanpalo osallistui talvisotaan talouspäällikkönä Tykistön koulutuskeskus 5:ssä. Jatkosodan puhjettua hänet komennettiin talouspäälliköksi Pioneeri koulutuskeskukseen Sotien jälkeen hän työskenteli Helsingin kaupungin palveluksessa sihteerinä vuoteen 1956 saakka.


title: Ilmari Pohjanpalo

text: Pohjanpalo oli useiden asunto-osakeyhtiöiden isännöitsijänä, Jääkäriliiton Helsingin osaston sihteerinä vuosina 1942–1961 ja johtokunnan jäsenenä vuodesta 1972 alkaen. Pohjanpalo toimitti G. Schönberg-Ståhlen kanssa teoksen "Suomen Poliisipäällystö" vuonna 1938. Hän toimi lisäksi 3. Divisioonan kunniatuomioistuimen jäsenenä vuonna 1920, sekä toimi lääninpoliisiharjoituskurssin johtajana vuosina 1927–1929 ja opettaja 1930–1937.


title: House of Cards (Radioheadin kappale)

text: House of Cards on englantilaisen rock-yhtyeen Radioheadin single ja kahdeksas kappale yhtyeen vuoden 2007 albumilla "In Rainbows". Kappale julkaistiin "Bodysnatchersin" kanssa promosinglenä. Kappaleen video julkaistiin kesäkuun 2008 lopussa.


title: House of Cards (Radioheadin kappale)

text: Kappale oli ehdolla kolmen Grammyn saajaksi vuoden 2009 Grammy-palkintogaalassa, osioissa paras duon tai yhtyeen kappale, paras rock-kappale ja paras lyhyt musiikkivideo.Kappaleen musiikkivideo on siten erikoinen, että se tehtiin täysin ilman kameraa. Kappaleen video on luotu käyttämällä 3D- ja laserteknologiaa. Yhtyeen laulaja Thom Yorke kommentoi videota seuraavasti: "Minulla on aina ollut aate käyttää teknologiaa hyväksi erilaisella tavalla. Minua kiehtoi idea tehdä video elävästä elämästä ilman yhtäkään kameraa, pelkän laserin avulla."


title: House of Cards (Radioheadin kappale)

text: Kappaleen musiikkivideon ohjasi James Frost, "kuvasi" Andre Lopez, ja sen tuotti ja muokkasi Tim Nackashi.


title: House of Cards (Radioheadin kappale)

text: Videon digitaalisessa muodossa olevat tiedot on julkaistu Creative Commons Attribution-Noncommercial-Share Alike 3.0 -lisenssin alaisena, ja data on saatavilla Googlessa.


title: House of Cards (Radioheadin kappale)

text: Videolla näytetään Thom Yorkea, muita henkilöitä sekä erilaisia ympäristöjä. Videota vääristettiin, sekä siitä poistettiin "pisteitä" niin, että ne näyttävät poistuvan tuulen mukana.


title: Meidän Lohja

text: Meidän Lohja on sitoutumaton vuonna 1992 perustettu kansalaisliike, joka vaikuttaa Lohjan kunnallispolitiikassa ja kuuluu jäsenenä Suomen Sitoutumattomiin. Yhdistyksen julkkisehdokkaita ovat olleet muun muassa Pelit-lehden päätoimittaja Tuija Lindén sekä vuoden 1993 Miss Suomi Tarja Smura.


title: Meidän Lohja

text: Vuoden 2000 kunnallisvaaleissa Meidän Lohja sai viisi valtuustopaikkaa. Valituiksi tulivat Teuvo Laine, Pekka Ilmarinen, Pertti Merilä, Riitta Iitti ja Jari Åström. Vuonna 2004 lista sai neljä valtuutettua. Valituiksi tulivat Ilmarinen, Laine, Merilä ja Saija Leikola. Vaaleissa 2008 valituksi tulivat Ilmarinen, Tarja Smura ja Sari Zweygberg.


title: Troyes

text: Troyes [tʁwa] on kaupunki ja kunta Auben departementissa Champagne-Ardennen hallintoalueella Ranskassa. Kunnassa oli 61 544 asukasta vuoden 2008 väestönlaskennassa. Troyes’n pinta-ala on 13 neliökilometriä. Troyes on Auben departementin pääkaupunki.


title: Framasil Cucine Pineto

text: Framasil Cucine Pineto on italialainen lentopalloon keskittyvä huippujoukkue, joka pelaa kaudella 2008-2009 maailman arvostetuimmassa lentopallosarjassa, A1-liigassa. Italian liigaan se sai paikan kaudeksi 2008-2009 Sparklin Milanolta, joka luovutti paikkansa A1-liigassa.Framasil Cucine Pineto pelaa kotiottelunsa kolmentuhannen istumapaikan Pala Mercatone Uno hallissa.


title: Framasil Cucine Pineto

text: Historiansa aikana Framasil Cucine Pineto ei ole voittanut niin sanotusti mitään suurta. Viimeksi joukkue haki menestystä kun se selvisi A2-liigan finaaleihin, joissa se kuitenkin ei pystnyt voittamaan kultaa. Joukkue on pelannut useita vuosia Italian ylimmillä sarjatasoilla. Seuran ensimmäinen esiintyminen A2-liigassa oli kaudella 1986, joka jäi lopulta vain kauden mittaiseksi. Paluun sarjaan seura teki kaudella 2005. Seuran toistaiseksi kovin saavutus on A1-liigan paikka kaudeksi 2008-2009.


title: Framasil Cucine Pineto

text: Framasil Cucine Pineton joukkueessa pelaa kaudella 2008-2009 suomalainen yleispelaaja Matti Hietanen joka solmi joukkueen kanssa yksivuotisen sopimuksen. Osittain suomalainen Eerik Jago pelaa myös joukkueessa yhdessä Hietasen kanssa kaudella 2008-2009.


title: Sotíris Kaïáfas

text: Sotíris Kaïáfas (, s. 17. joulukuuta 1949 Mia Miliá, Kypros) on entinen kyproslainen jalkapalloilija, joka edusti koko uransa ajan AC Omoniaa. Hän sai vuonna 1976 Euroopan Kultainen kenkä -palkinnon. Hän kuului aikoinaan myös Kyproksen jalkapallomaajoukkueeseen, jossa hän viimeisteli kaksi maalia 18. ottelussa. Seurassaan hän pelasi 388 ottelua ja teki niissä peräti 261 maalia. Hänellä on veli, Kóstas Kaïáfas, joka on myös jalkapalloilija.


title: Nikólas Georgíou

text: Nikólas Georgíou (, s. 24. helmikuuta 1976 Famagusta, Kypros) on entinen kyproslainen jalkapalloilija, joka pelasi urallaan puolustajana. Hän kuului ennen AC Omoniaa AEK Larnacaan. Georgíou lopetti uransa AC Omoniassa vuonna 2008 ja viimeisteli seurassaan 13 maalia 229. ottelussa. AEK Larnacassa hän pelasi 47 ottelua ja sai tehtyä yhdeksän maalia. 176 senttimetriä pitkä Georgíou kuului aikanaan myös Kyproksen jalkapallomaajoukkueeseen ja pelasi joukkueessa 15 ottelua maaleitta.


title: Luettelo Radioheadin kappaleista

text: Tämä on luettelo Radioheadin kappaleista. Luettelossa on mukana vain julkaistut kappaleet. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Luettelo Radioheadin kappaleista

text: Pelkät Radioheadin singlejen B-puolet ja muut harvinaisuudet on luetteloitu sivulla Luettelo Radioheadin B-puolista ja muista harvinaisuuksista.


title: Masi Luoma

text: Martti Kalevi "Masi" Luoma (s. 1956) on suomalainen haitaristi, pianisti, kosketinsoittaja, säveltäjä, sovittaja, äänittäjä ja musiikkituottaja. Luoma tuli tunnetuksi erityisesti Mikko Alatalon aisaparina 1980-luvulla. Muita Luoman yhtyeitä ovat olleet muun muassa Nolo et Rähjä, Anza Mertaranta All Stars ja Werner Bros, sekä hänen omat yhtyeensä Luojanluomat ja tanssiorkesteri Ajomiehet. Nykyisin hän pyörittää omaa Beeduuri-studiotaan ja käy erilaisilla soittokeikoilla.


title: Masi Luoma

text: Luoma on koulutukseltaan valtiotieteen kandidaatti, mutta koulutusta vastaavat työt Tampereen yliopistolla jäivät jo 1980-luvun lopulla. Hänellä on myös kansainvälisen hiihdon opettajan pätevyys.


title: The Romance of Helen Trent

text: The Romance of Helen Trent on yhdysvaltalainen radiosaippuaooppera, jota lähetettiin 30. lokakuuta 1933 ja 24. kesäkuuta 1960 välisenä aikana CBS -verkon kautta. Sarjaa tehtiin kaikkiaan 7 222 jaksoa. Sarjan loivat Frank ja Anne Hummert. Pääosaa esitti vuoteen 1944 asti Virginia Clark, jonka jälkeen roolin sai Julie Stevens. Sarja on päässyt Radio Hall of Fameen.


title: Kristoffer I

text: Kristofer I tai Kristoffer I (; 1219 – 29. toukokuuta 1259) oli Tanskan kuningas vuosina 1252–1259. Hän oli Valdemar II Sejrin poika ja Portugalin Berengárian poika. Abel ja Eerik IV Plovpenning olivat hänen veljiään.


title: Kristoffer I

text: Kristofferin valtakausi oli hyvin levotonta.


title: Kristoffer I

text: Kristofferia edelsi kuninkaana hänen veljensä Abel, ja seuraajaksi tuli hänen poikansa Eerik Klipping. Kristoffer kuoli mahdollisesti myrkytettynä.


title: Kristoffer I

text: Kristoffer I oli naimisissa Margaret Sambirian kanssa. Heidän lapsensa olivat Matilda, Margaret ja tuleva kuningas Eerik.


title: Megaron

text: Megaron (, ”suuri huone”) oli antiikin Kreikassa talon pääosa, suuri suorakulmainen huone, johon liittyi eteishuone. Megaroniin astuttiin keskellä kapeaa sivua olevan kulkuaukon kautta.


title: Megaron

text: Megaroneiksi nimitetään myös mykeneläisen ja arkaaisen ajan palatseja ja temppeleitä, jotka olivat kolmeen osaan jaettuja muodoltaan pitkänomaisia rakennuksia. Tunnettuja megaroneja oli Mykenessä, Pyloksessa ja Tirynsissa. Niitä rakennettiin mykeneläisenä aikana myös varhaisempiin minolaisen ajan palatseihin, kuten Knossokseen.


title: Eero Maijala

text: Eero Antero Maijala (26. elokuuta 1938 Ylihärmä – 7. kesäkuuta 1969 Lahti) oli suomalainen näyttelijä.


title: Eero Maijala

text: Maijala kävi keskikoulun ja opiskeli Teatterikoulussa 1958–61. Hän työskenteli Porin teatterissa 1961–1965 ja siirtyi sitten Tampereen teatteriin.


title: Eero Maijala

text: Eero Maijala näytteli kuudessa kotimaisessa elokuvassa. Hän oli kuollessaan 30-vuotias.


title: Preston Bailey

text: Preston Bailey (s. 25. heinäkuuta 2000) on yhdysvaltalainen lapsinäyttelijä. Hän on esiintynyt vuodesta 2007 lähtien Codyn roolissa televisiosarjassa "Dexter". Lisäksi hän esiintyy muun muassa elokuvissa "Amusement" (2008) ja "The Crazies" (2010).


title: Preston Bailey

text: Näyttelijä Brennan Bailey on Prestonin isoveli.


title: Hankittu immuniteetti

text: Hankittu immuniteetti () on lymfosyyttien toimintaan perustuva elimistön puolustusjärjestelmän osa, jolla on keskeinen merkitys taudinaiheuttajien eli patogeenien torjunnassa. Hankitun immuniteetin reaktion käynnistyminen johtaa yksittäisen, spesifisen mikrobilajin hävittämiseen elimistöstä, ja se on edellytys muun muassa rokotuksen antaman immuniteetin muodostumiselle. Hankittu immuniteetti muokkautuu jatkuvasti ja sitä kutsutaankin myös nimellä adaptatiivinen immuniteetti (adaptive immunity).


title: Hankittu immuniteetti

text:
Nimensä mukaisesti hankittu immuniteetti eroaa luontaisesta immuniteetista siinä, että se kehittyy vasta ensimmäisten elinvuosien aikana eikä siis ole valmiina lapsen syntyessä. Tästä syystä pikkulapset ovat erityisen herkkiä tietyille infektiosairauksille, sillä ennen hankitun immuniteetin kehittymistä puolustautuminen mikrobeja vastaan tapahtuu vain luontaisen immuniteetin keinoin sekä muun muassa äidinmaidosta saatavien vasta-aineiden avulla. Hankitun immuniteetin kehittyminen ei kuitenkaan pysähdy lapsuusiässä, vaan se muokkautuu lähes koko elämän ajan kohtaamiemme mikrobien perusteella (immunologinen muisti, ks alla). Toinen keskeinen ero luontaisen ja hankitun immuniteetin välillä on spesifisyys: hankittuun immuniteettiin kuuluvat järjestelmät tunnistavat mikrobit yksittäisinä lajeina niissä olevien yksityiskohtaisten ja yksilöllisten rakenteiden perusteella, kun taas luontaisen immuniteetin puolella tunnistus perustuu tiettyihin mikrobiryhmille tunnusomaisiin, yleisiin rakenteisiin. Tämän vuoksi hankittu immuniteetti pystyy kohdistamaan vaikutuksensa yksittäistä taudinaiheuttajaa vastaan ja on näin ollen huomattavasti luontaista immuniteetti tehokkaampi. Hankitun immuniteetin aikaansaaman vasteen käynnistymisessä kuluu kuitenkin aikaa enemmän kuin luontaiselta immuniteetilta, ja siksi niiden toiminta täydentää hyvin toisiaan.
Hankitun immuniteetin toiminta perustuu lymfosyyteiksi kutsuttuihin soluihin. Lymfosyytit ovat veren valkosoluja kuten granulosyytit ja monosyytitkin, mutta ne poikkeavat muista valkosolutyypeistä siinä, että niiden solukalvolla olevat reseptorit ovat patogeenejä tunnistavilta osiltaan hyvin monimuotoisia, ja siksi eri lymfosyytit tunnistavat erilaisia patogeenejä. Tähän perustuu hankitun immuniteetin spesifinen tunnistuskyky: tietyn antigeenin ilmaannuttua elimistöön aktivoituvat vain ne lymfosyytit, joiden pinnalla oleva reseptori tunnistaa juuri kyseisen antigeenin.
Lymfosyytit jaetaan alaluokkiin sen perusteella millainen reseptori on ja mitä antigeenin tunnistamisen jälkeen tapahtuu.


title: Hankittu immuniteetti

text: Tyypillinen hankitun immuniteetin vaste käynnistyy vasta luontaisen immuniteetin aktivaation jälkeen sen tulehduspaikalla ja lähiympäristön imusuonissa aikaansaamien muutosten seurauksena. Hankitun immuniteetin vaste käynnistyy aina auttaja-T-solujen välityksellä, ja sitä seuraavat tapahtumat riippuvat siitä onko kyseessä solunulkoinen patogeeni (humoraalisen immuunivasteen käynnistyminen) vai solunsisäinen patogeeni (soluvälitteisen immuniteetin käynnistyminen).


title: Hankittu immuniteetti

text:
Hankitun immuniteetin käynnistymisessä keskeisin tapahtuma on antigeenejä esittelevien solujen (APC-solu) ja auttaja-T-lymfosyyttien välinen reaktio. APC-solut ovat erikoistuneita luontaiseen immuniteettiin kuuluvia syöjäsoluja; useimmat niistä ovat ns. dendriittisoluja, mutta myös muut solutyypit voivat toimia antigeeniä esittelevinä soluina. Syöjäsolujen tapaan APC-solut fagosytoivat kudoksissa kohtaamansa mikrobit, ja pilkkoessaan mikrobia sisällään ne kiinnittävät osia siitä itse tuottamaansa proteiiniin, MHC II –molekyyliin. Tämä antigeenin (mikrobista irrotettu osa) ja solun oman proteiinin muodostama kompleksi kuljetetaan APC-solun ulkokalvolle, josta muut solut voivat sen havaita. Tästä tapahtumasta johtuu myös solun nimi.
APC-solun ja mikrobin kohtaaminen tapahtuu useimmiten elimistön kudoksissa, siellä missä mikrobi on tunkeutunut elimistöön. Aktivoituessaan APC-solu kuitenkin siirtyy lymfan eli imunesteen mukana imusolmukkeisiin, joissa varsinainen hankitun immuniteetin käynnistyminen tapahtuu. Imusolmukkeessa on naiiveja (valmiiksi kypsyneitä mutta toistaiseksi aktivoimattomia) lymfosyyttejä odottamassa aktivoitumiseen johtavaa signaalia, ja APC-solun saapuminen tuottaa tällaisen signaalin. Auttaja-T-lymfosyytit omaavat muiden lymfosyyttien tapaan pinnallaan reseptorin, jonka avulla ne tunnistavat spesifisiä antigeenejä, ja juuri auttaja-T-solujen reseptorille on tunnusomaista, että ne tunnistavat antigeenin vain silloin kun se on liitetty osaksi MHC II –molekyyliä. APC-solun saapuessa imusolmukkeeseen aktivoituvat ne auttaja-T-solut, joiden pintareseptori tunnistaa juuri kyseisen antigeenin. Auttaja-T-solujen aktivoituessa ne kypsyvät lopulliseen muotoonsa ja alkavat tuottaa muita immuunijärjestelmän soluja stimuloivia sytokiinejä eli solunulkoiseen tilaan vapautuvia pienikokoisia proteiineja. Tästä seuraavat tapahtumat riippuvat vapautuvien sytokiinien laadusta, mikä puolestaan määräytyy aktivoituvan auttaja-T-solun tyypin mukaan.


title: Hankittu immuniteetti

text: Humoraalinen immuunivaste on hankitun immuniteetin osa, joka huolehtii solunulkoisessa tilassa olevien taudinaiheuttajien tuhoamisesta. Tyypillisiä tällaisia taudinaiheuttajia ovat bakteerit ja niiden erittämät toksiinit. Mikäli APC-solun pinnalla oleva antigeeni on peräisin bakteerista tai muusta solunulkoisessa tilassa vapaana olevasta taudinaiheuttajasta, imukudoksessa aktivoituvat auttaja-T-solut kuuluvat alaluokkaan 2 (Th2-solut), ja niiden tuottamat sytokiinit saavat ensisijaisesti aikaan B-lymfosyyttien kypsymisen. Merkittävin Th2-solujen tuottama sytokiini on interleukiini 4, mutta reaktioon osallistuu myös lukuisia muita sytokiinejä. Saadessaan Th2-solujen tuottaman stimuluksen naiivit B-lymfosyytit kypsyvät lopulliseen muotoonsa, jolloin niitä kutsutaan plasmasoluiksi. Plasmasolut poistuvat imusolmukkeesta lymfakierron kautta verenkiertoon, jonka mukana ne siirtyvät tulehduspaikalle. Kypsä plasmasolu tuottaa vasta-aineita eli liukoisessa muodossa olevia immunoglobuliineja, joiden antigeenin tunnistava osa on samanlainen kuin A-solun pintareseptorina toimivan immunoglobuliinin: vasta-aineet siis tunnistavat saman antigeenin, joka on alun perin aikaansaanut immuunivasteen käynnistymisen. Vasta-aineen tarttuessa kiinni taudinaiheuttajan pintaan patogeenin kyky tarttua elimistön rakenteisiin ja aikaansaada sille ominaiset vaikutukset estyy, vasta-aineen sanotaan siis neutraloivan näin taudinaiheuttajan. Patogeenin ja vasta-aineen muodostamaa kokonaisuutta kutsutaan immunokompleksiksi, ja syöjäsoluista erityisesti eosinofiiliset granulosyytit ovat erikoistuneet niiden lopulliseen tuhoamiseen fagosytoosin avulla. Immunokompleksit vetävät puoleensa myös komplementtiin kuuluvia proteiineja, ja nämä tapahtumat ovatkin esimerkkejä luontaisen ja hankitun immuniteetin yhteistoiminnasta patogeenien torjunnassa.


title: Hankittu immuniteetti

text: Hankitun immuniteetin toinen osa, soluvälitteinen immuniteetti, on puolestaan kehittynyt torjumaan sellaisten taudinaiheuttajien hyökkäyksiä, jotka lisääntyvät elimistön omien solujen sisällä käyttäen niitä isäntinään hyödyntäen niiden molekyylejä ja ulkokalvon tarjoamaa suojaa immuunijärjestelmää vastaan. Tällaisia solunsisäisiä loisia ovat tyypillisesti kaikki virukset, mutta myös jotkin bakteerit (esimerkiksi tuberkuloosia aiheuttava Mycobacterium tuberculensis sekä klamydiaa aiheuttavat bakteerit) ja alkueläimet (esimerkiksi malariaa aiheuttavat Plasmodium-suvun loiset) lisääntyvät elimistön solujen sisäpuolella. Mikäli antigeeniä esittelevän solun mukana imukudokseen esiteltäväksi tuotava antigeeni on peräisin tällaisesta patogeenistä, aktivoituvat tyypin 1 auttaja-T-solut (Th19), jotka tunnistavat ko. antigeenin. Merkittävin tämän auttaja-T-solutyypin tuottama sytokiini on TNF-α (tuumorinekroositekijä alfa), ja tämäntyyppisten sytokiinien erittymisen seurauksen kypsyvät ko. antigeenin tunnistavat sytotoksiset T-lymfosyytit eli tappaja-T-solut.


title: Hankittu immuniteetti

text: B-lymfosyyttien tapaan myös tappaja-T-solujen lopulliseen kypsymiseen liittyy niiden monistuminen, muutokset proteiinintuotannoissa ja siirtyminen imukudoksesta lymfakierron ja verenkierron välityksellä tulehduspaikalle. Solunsisäisten taudinaiheuttajien tapauksessa puolustusjärjestelmän ongelmana on kuitenkin se, että taudinaiheuttaja viettää suurimman osan elinkierrostaan elimistön omien solujen sisällä, ja siksi puolustusjärjestelmän on tuhottava koko infektoitunut solu päästäkseen patogeenistä eroon. Elimistön kaikissa omissa soluissa muodostetaan luokan 1 MHC-molekyylejä (MHC I), ja solun infektoituessa sen pinnalle kulkeutuu vähitellen patogeenin osia MHC I –molekyyliin kiinnittyneenä samaan tapaan kuin MHC II:een antigeeniä esittelevien solujen tapauksessa. Tappaja-T-solut tunnistavat saastuneet solut näiden pintamolekyylien perusteella, ja tuhoavat ne erittämällä niiden sisälle ja läheisyyteen erilaisia myrkyllisiä yhdisteitä.


title: Hankittu immuniteetti

text:
Immuunipuolustuksen kannalta keskeinen seikka on tehokas puolustautuminen toistuvasti elimistöön pyrkiviä patogeenejä vastaan. Käytännössä tämä toimii immunologisen muistin kautta: immuunijärjestelmä muistaa elimistöön aiemmin tunkeutuneet patogeenit ja mikäli sama mikrobi kohdataan uudelleen, immunologinen reaktio käynnistyy nopeasti ja on huomattavasti tehokkaampi kuin ensimmäisellä kerralla. Tähän perustuu myös muun muassa rokottaminen: rokotuksen yhteydessä elimistöön tuodaan keinotekoisesti heikennetty tai tapettu patogeeni tai sen osa. Mikäli kyseinen patogeeni pyrkii myöhemmin elimistöön, se ei pääse yllättämään immuunijärjestelmää vaan elimistö on valmis torjumaan sen tehokkaasti.
Elimistön kohdatessa patogeenin ensimmäistä kertaa, muodostuvaa immunologista reaktiota kutsutaan primäärivasteeksi. Saman patogeenin seuraavien kohtaamisten yhteydessä ilmenevää reaktiota kutsutaan puolestaan sekundaarivasteeksi; se käynnistyy siis nopeammin kuin primaarivaste ja poikkeaa siitä myös muun muassa erittyvien vasta-aineiden tyypin osalta. Sekundaarivasteen taustalla on muistisoluiksi kutsutun solutyypin kehittyminen. Kun esimerkiksi humoraalisen immuunivasteen käynnistyessä B-lymfosyyteistä kypsyy plasmasoluja, samanaikaisesti osa niistä muuntuu muistisoluiksi. Myös muistisoluilla on pinnallaan saman antigeenin tunnistava reseptori, mutta sen sijaan että ne poistuisivat imusolmukkeesta verenkiertoon ja edelleen tulehduspaikalle, ne jäävät imukudokseen. Muistisolut ovat kuitenkin huomattavasti pidemmälle kypsyneitä kuin naiivit B-solut, ja tämän vuoksi ne pystyvät käynnistämään sekundaarivasteen tehokkaasti siinä tapauksessa, että sama antigeeni ilmestyy uudelleen imusolmukkeeseen APC-solujen mukana.C.A. Janeway, Travers, P, M. Walport, M. Shlomohik.


title: Brennan Bailey

text: Brennan Bailey (s. 23. tammikuuta 1997) on yhdysvaltalainen näyttelijä. Hän on esiintynyt muiden muassa elokuvissa "The Path of Evil" (2005) ja "Amusement" (2008) sekä useissa mainoksissa.


title: Brennan Bailey

text: Brennan Bailey on näyttelijä Preston Baileyn isoveli.


title: AZS Olsztyn

text: AZS UWM Olsztyn on puolalainen lentopalloon keskittyvä huippujoukkue. Sen kotipaikkana toimii Pohjois-Puolassa sijaitseva Olsztynin kaupunki. AZS UWM Olsztyn pelaa tällä hetkellä maan korkeimmalla sarjatasolla, Puolan lentopalloliigassa, jossa se on hallitseva pronssimitalisti. Joukkue on voittanut Puolan mestaruuden peräti viisi kertaa, sekä ollut historian aikana mitaleilla peräti kaksikymmentäyhdeksän kertaa.


title: AZS Olsztyn

text: AZS Olsztynin seuran perustivat yliopisto-opiskelijat vuonna 1950 jolloin joukkue pelasi yliopistosarjaa. Hiljalleen seura nousi yhdeksi Puolan suurimmista seuroista ja sen lentopallotoiminta alkoi kukoistaa. Nykyisin AZS Olsztyn on yksi Puolan lentopalloliigan menestyksekkäimmistä joukkueista kautta historian. Seuran kasvatteja ovat muun muassa MM-hopeaa urallaan voittaneet Paweł Zagumny, Wojciech Grzyb ja Grzegorz Szymański.


title: AZS Olsztyn

text: Suomalainen lentopalloilija Olli Kunnari pelaa Olsztynin riveissä kaudella 2008-2009.


title: Jacquemart de Hesdin

text: Jacquemart de Hesdin (n. 1355 – n. 1414) oli ranskalainen taidemaalari ja kuvittaja. Hän työskenteli Berryn herttua Juhanan palveluksessa.


title: Jacquemart de Hesdin

text: De Hesdin syntyi ilmeisesti Hesdinissä pohjoisessa Ranskassa. Eräs hänen kuvittamansa teos on pitkään Brysselissä pidetty "Très belles heures".


title: DoubleClick

text: DoubleClick on Yhdysvaltalainen internet-mainoksia välittävä yritys. DoubleClickin pääkonttori sijaitsee New Yorkissa, ja sillä on pienempiä konttoreita ympäri maailmaa, esimerkiksi Hongkongissa, Irlannissa, Ranskassa ja Australiassa.


title: DoubleClick

text: Google osti Doubleclickin huhtikuussa 2007 3,1 miljardilla dollarilla.


title: Hämeenlinnan Härmä

text: Hämeenlinnan Härmä on vuonna 1967 perustettu hämeenlinnalainen jalkapalloseura. Härmän lajivalikoimaan kuuluu jalkapallo ja salibandy. Kaudella 2017 miesten edustusjoukkue pelaa Tampere-Satakunnan Kolmosta ja naisten edustusjoukkue Naisten Kakkosta. Härmän A-pojat ja B-tytöt pelaavat ikäluokkiensa Ykköstä. Härmä/2 pelaa Tampereen Vitosessa.


title: Hämeenlinnan Härmä

text: Seuran syntyvaiheet sijoittuvat vuosille 1963-1967. Seuran syntymäpaikka oli silloisessa Vanajan kunnassa Ruununmyllyn kylässä. Ruununmyllyllä oli joukko poikia, jotka harrastivat jalkapalloa ja jääkiekkoa omissa ympyröissään. Pian harrastukset levisivät niin, että halu osallistua lajeihin kilpailumielessä syntyi. Vuonna 1963 syntyikin ensimmäinen rekisteröimätön Seura, Ruununmyllyn Palloseura (RuPS). Koska RuPS oli rekisteröimätön seura, se ei voinut ottaa osaa jääkiekkoliiton sarjoihin. Näin jääkiekkoilijat liittyivät Idänpään Toiveen riveihin, jonka nimissä jääkiekkoa pelattiin 1965-1966.


title: Hämeenlinnan Härmä

text: Härmä perustettiin kahdesta syystä. Ensimmäinen syy oli taloudellinen, ITO kun ei voinut silloin ottaa osaa kustannuksiin ja toisekseen Toive oli Hämeenlinnasta ja palloiluinnostus oli Vanajan kunnassa Ruununmyllyn kylässä. Haluttiin oma seura tyhjiöalueelle, jossa oli valtavasti harrastajakapasiteettia. Vaikka osa pelaajista pelasi HPK:ssa ja Tarmossa, haluttiin paikkakunnalle silti oma seura. Haave toteutui marraskuun 5.päivänä 1967 Ruununmyllyn käsityösalissa.


title: Hämeenlinnan Härmä

text: Ensimmäiseksi seuralle piti saada nimi, joten asiasta äänestettiin. Taululle ilmestyi kahdeksan tavanomaista suomalaista nimeä ja juuri ennen äänestystä juolahti Vladimir Uschanowille lisätä taululle "Härmä". Nimeä piti perustella erikoisena ja jämäkkänä hämäläisenä Härmänä. Nimi saikin yllättäen kannatusta ja lopulta nimi Härmä voitti "Salaman" yhdellä äänellä.


title: Hämeenlinnan Härmä

text: Urheiluliiton äänestyksestä tuli selkeä kahtiajako. Ne, jotka kannattivat SVUL:a jäivät kokoukseen ja TUL:n kannattajat lähtivät. Jääneitä jäi harmittamaan ennen kaikkea se, että Härmä-nimi tuli äänestyksessä voittajaksi. Valtaosa lähteneistä kun oli äänestänyt Härmä-nimeä. Tämän jälkeen nimeen tartuttiin useasti ja seuran alkuvaiheissa oli vakaa aikomus muuttaa seuran nimeä, koska niin paljon kiistoja se aiheutti. Nimenmuutospapereita hankittiin ja asia venyi ja venyi, kunnes lopulta huomattiin että Härmä ei olekaan huono nimi ja hankkeesta luovuttiin. Härmä tarkoitti 60-luvulla Hämeessä samaa kuin Helsingissä hima eli koti. Edesmennyt Aarno Hietanen osuvasti kirjoitti ja armeijassa aikoinaan huudettiin "nyt mennään takaisin Härmään" eli palattiin rakkaaseen Hämeenlinnaan.


title: Hämeenlinnan Härmä

text: Alkuvaihe oli kirjavaa aikaa ja harrastajia löytyi lähes joka lajista. Seuran perustamisen päätarkoituksena oli jääkiekko ja jalkapallo, mutta ohjelmaan tuli myös yleisurheilu, hiihto, pesäpallo, nyrkkeily, pöytätennis ja lentopallo. Ilman jääkiekkoa ja jalkapalloa urheiluseura Härmää ei olisi koskaan perustettu, mutta niin vain Härmästä tuli urheilualojen sekasotku ja yleisseura. Yleisurheilua jaksettiin harrastaa lajikohtaisena vuoteen 1972 ja hiihto jäi pois ohjelmasta 1971. Pesäpalloa pelattiin muutama vuosi ja pöytätennis loppui salivuorojen puutteeseen. Lentopalloa pelattiin ensin innolla pari vuotta, jonka jälkeen laji jäi pois muutamaksi vuodeksi palaten vuonna 1972. Lopullisesti lentopalloilu lopetettiin vuonna 1977. Jääkiekkoa pelattiin vuoteen 1970 asti, jolloin laji jäi pois pakon sanelemana. Vaikka lajilla oli vankka kannatuspohja, oli laji liian kallis harrastettavaksi ja monien harmitukseksi lajista jouduttiin luopumaan.


title: Hämeenlinnan Härmä

text: Nyrkkeily kuitenkin sai kannatusta ja Härmä toimikin Hämeenkaaressa liiton piirikilpailuja järjestettäessä isäntänä. Kisoissa Härmän nuorissa Antti Saren voitti hopeamitalin. Nyrkkeilyn parissa oltiin pitkään ja kovin tavoittein. Lajin fanaatikkoihin kuuluivat seuran puheenjohtaja Jaakko Koivu ja lajin valmentaja Aleksander Uschanow. Miehet puuhasivat jopa monitoimihallia ja hanke oli pitkällä, mutta vaikka määrärahat saatiinkin kasaan hanke tyrehtyi maapohjan puutteeseen, kun kaupunki ei hyväksynyt että yksi seura saisi moisen hallin käyttöönsä.


title: Hämeenlinnan Härmä

text: Kuningas jalkapallo on ollut alusta asti seuran päälaji. Eräät Härmän perustajajäsenet halusivat seuran syntyhetkellä, että Härmästä tulisi erikoisseura, joka harrastaisi vain jalkapalloa, mutta se kariutui monien muiden lajirakkauteen. Vuonna 1977 osan toive kuitenkin toteutui, kun Härmästä tippuivat viimeisetkin muut lajit pois ohjelmasta. Myös seuran nimi muuttui virallisesti Hämeenlinnan Härmä ry:ksi, kun se aiemmin oli ollut Voimistelu- ja urheiluseura Härmä.


title: Hämeenlinnan Härmä

text: Härmä pelasi historiansa ensimmäisen kautensa vuonna 1968 silloisessa Piirinsarjan II-luokassa. Kymmenen joukkueen lohkossa Härmä saalisti neljä voittoa, yhden tasapelin ja hävisi 13 ottelua. Etenkin puolustuspelaaminen tuotti historian ensimmäisellä kaudella suuria ongelmia, sillä 18:ssa ottelussa Härmän verkkoon tehtiin peräti 88 maalia. Maaleja Härmä teki 26, joka oli vähiten kaikista. Lopullinen sijoitus debyyttikaudella oli 8/10 yhdeksällä pisteellä. Sarjan vei suvereenisti TP-49, joka voitti 17 ottelua ja pelasi yhden tasapelin maalieron ollessa hurja 116-14.


title: Hämeenlinnan Härmä

text: 1969 ottelut jatkuivat Piirinsarjan II-luokassa, mutta tällä kertaa hieman paremmin. Sijoitus nousi kaksi pykälää kuudenneksi. Voittoja kertyi tuplat eli kahdeksan kappaletta, tasapelejä kolme ja tappioita seitsemän. Maalintekotaito koheni, sillä nyt maaleja iskettiin 43, mutta puolustuspelaaminen oli vieläkin heikoilla kantimilla. Omissa soi lopulta 71 kertaa. Pisteitä kertyi 19.


title: Hämeenlinnan Härmä

text: Kausi 1970 meni vielä Piirinsarjan II-luokassa. Sarjan voitti 18-0-0 tuloksella Hämeenlinnan Palloilijat (HäPa). Härmä sijoittui neljänneksi ja paransi jälleen otteitaan. Kausi toi tullessaan kymmenen voittoa, yhden tasapelin ja seitsemän tappiota. Ensimmäistä kertaa myös maaliero saatiin plussalle (63-47). Kymmenestä joukkueesta lopulta neljä joukkuetta lopettivat toimintansa, jonka myötä Härmäkin siirtyi pelaamaan Piirinsarjan I-luokkaan. Kausi 1971 pelattiin viiden joukkueen voimin. Voiton vei JokPa Härmän tullessa toiseksi. Kaudella 1972 Härmän oli tyytyminen jälleen toiseen sijaan, kun Tervakosken Pato vei sarjan suvereenisti puhtaalla pelillä. Nousu tapahtui kuitenkin kabineteissa, joissa katsottiin Härmän olevan kykeneväinen pelaamaan IV-divisioonassa.


title: Hämeenlinnan Härmä

text: Kaudella 1973 Härmä pelasi siis ensimmäisen IV-divisioonan kautensa. Samalla seura otti askeleen eteenpäin myös harjoittelun sarjalla, kun Toivo "Bimbo" Laurila astui valmentajan saappaisiin. Joukkue harjoitteli talven kolmesti viikossa ja valmistautui kauteen tosissaan. Jo kuitenkin avausottelu näytti, että joukkue joutuu paiskimaan tosissaan hommia sarjapaikkansa eteen, kun Karkkilan Urheilijat (KaU) voitti Härmän peräti 7-1. Kaksi seuraavaakin ottelua päättyi tappioon ja lopulta ensimmäinen voitto IV-divisioonassa näki päivänvalonsa neljännellä kierroksella, kun paikallisvastus Pato kaatui 5-1 (3-1). Kevätkausi jatkui kuitenkin heikosti ja lopulta sarjan ollessa puolivälissä Härmä oli hävinnyt kaikki muut paitsi Pato-ottelun. Syyskierrokselle Härmä kuitenkin paransi otteitaan ja kaatoi kaikkien yllätykseksi syyskierroksen avausottelussa KaU:n 1-0 Erkki Laineen maalilla. Voitto avasi lukkoja ja lopulta ensimmäinen tappio syyskierroksella tuli vasta toiseksi viimeisellä kierroksella JokPaa vastaan. Vahva syyskausi nosti säilyjän paikalle ja lopullinen sijoitus oli 6/8 (5-1-8 24:39 11pts).


title: Hämeenlinnan Härmä

text: Kaudelle 1974 Härmä nosti jälleen tekemisen tasoaan sekä tavoitteitaan. Joukkue tähtäsi vakavissaan sarjanousuun ja sen saavuttamiseksi haalittiin vahvistuksia. Salon Pallosta saapui Hannu Holmberg ja HPK:sta peräti kuusi pelaajaa, Jari Toivonen, Esa Nurminen, Tapani Jaatinen, Juhani Parkkinen, Kari Anttonen ja Jorma Kuusinen. Härmä aloitti kautensa 2-2 tasapelillä Apian kentällä Sääksmäen Suuntaa vastaan. Kauden avausmaalista vastasi tuore vahvistus Jaatinen toisen uuden miehen Kuusisen syötöstä. Alkukausi sujui kankeasti, jonka myötä näytti jo, että sarjakärki Loiske karkaa tavoittamattomiin. Härmä sai kuitenkin pelinsä kulkemaan ja kolme kierrosta ennen loppua joukkue löi Loiskeen nousten tasapisteisiin sääksjärveläisten kanssa. Kumpikin voitti kaksi jäljellä olevaa otteluaan, joten 16:n ottelun jälkeen joukkueet olivat tasapisteissä. Tuolloin ei maaliero ratkaissut vaan edessä oli uusintaottelu noususta. Ottelu pelattiin Hämeenlinnassa Kaurialan kentällä ja kuumien vaiheiden jälkeen ottelu päättyi Loiskeen 0-1 voittoon. Ottelun ainokaisen ja nousuun johtaneen maalin laukoi rangaistuspotkusta Ossi Kuhlman 25'minuutilla ja näin kausi päättyi Härmän osalta suureen pettymykseen.